OPEC Harap US Dapat Memberi Kerjasama Mengurangkan Pengeluran Minyak

Setiausaha Agung OPEC Mohammad Barkindo hari ini memohon pengeluar minyak syal US untuk sama-sama membantu mengurangkan pengeluaran minyak dengan memberi amaran tindakan lanjut akan diambil pada tahun hadapan untuk mengekalkan kestabilan pasaran daripada jangka masa sederhana kepada jangka masa panjang.
“Kami menggesa sahabat kami di kawasan minyak shale Amerika Selatan untuk bersama-sama memikul tanggungjawab dengan bersungguh-sungguh sebagai salah satu pengajaran utama yang dipelajari berdasarkan kitaran bekalan semasa yang unik”, jelas beliau.
Komentar tersebut dikeluar oleh Barkindo dalam persidangan di New Delhi. OPEC dan pengeluar lain termasuk Rusia telah menghadkan pengeluaran minyak untuk menolak harga minyak lebih tinggi, namun pengeluaran US pula melonjak naik hampir 10 peratus setahun, didorong oleh peningkatan daripada penggalian syal.
Minyak syal adalah sejenis minyak mentah yang ditemui pada batu sedimen yang kaya dengan organik. Barkindo berharap pengeluar-pengeluar baru, bukan sahaja daripada US akan turut bersama dalam perjanjian pemotongan pengeluaran minyak.
 Semalam, Arab Saudi telah memotong peruntukan minyak harian sebanyak 560,000 tong sehari (bdp) bagi bulan November, menunjukkan komitmen mereka dalam usaha menagani lebihan bekalan global.
Walau bagaimanapun, pengeskport utama minyak tetap merancang untuk menghantar lebih daripada 7 juta tong minyak sehari pada bulan depan, lebih tinggi daripada paras musim panas dimana ketika itu permintaan paling tinggi.
Berikut adalah perubahan harga minyak setakat jam 2.35 petang:
Minyak mentah WTI: $49..66, +0.16%
Minyak Brent: $55.90, +0.20%


Harga Pengguna Inflasi CPI US Meleset Dari Jangkaan Pasaran

Harga pengguna US naik 0.2% pada April berbanding jangkaan kenaikan 0.3%. Data kali ini masih dilihat baik kerana meningkat dari kemerosotan yang dicatat sebelum ini. Inflasi tahunan kini berada di paras 2.2% jatuh dari 2.4% yang direkod sebelum ini dengan jangkaan kenaikan 2.3%.
Inflasi teras (Core-CPI) pula naik 0.1% di bawah jangkaan pasaran 0.2% di mana dari segi tahunan kini ia merosot kepada 1.9% dari 2.0%.
Tekanan deflasi dari harga makanan terus berkurangan dengan bulan ini harga merekod kenaikan 0.2%. Harga bahan api pula naik 1.1% berbanding sebelum ini yang merekod kemerosotan 3.2% pada Mac.
Harga perubatan pula jatuh 0.8% pada tempoh sama dan perkhidmatan perubatan tidak berubah dari bulan sebelum ini.
 Jika dilihat dari data-data sebelum ini, harga pengguna CPI pada Mac lebih rendah dari jangkaan di mana ia merosot 0.3% di mana inflasi-teras susut 0.1%.
Data inflasi adalah sata yang menjadi perhatian Federal Reserve dan akan memberi impak kepada polisi yang dibuat. Pada tahap sekarang dengan data yang dikeluarkan sebentar tadi masih merekod kenaikan, Fed dijangka menaikkan kadar faedah pada Jun khususnya dengan pasaran buruh yang semakin baik.
Walaubagaimanapun, dari segi pasaran ia memberi sedikit keraguan terhadap potensi kenaikan kadar apabila data meleset dari jangkaan pasaran.
US dolar melemah sejurus data dikeluarkan dengan Usd/Jpy jatuh lebih dari 50 pip, manakala Eur/Usd menguat hampir 60 pip setakat ini.


Lonjakan 150 Pips GBP/USD Beri Kejutan Kepada Pemain Pasaran

Mengejutkan ramai pelabur apabila Pound Sterling berjaya menutup dagangan minggu lalu dengan cemerlang setelah mempamerkan lonjakan luar jangkaan.
Situasi tersebut mengelirukan pemain pasaran yang menjangkakan Pound akan terus bergerak lemah ekoran beberapa faktor yang memberi tekanan.
Penularan virus di UK masih menjadi kebimbangan di tengah-tengah tumpuan pada persediaan pembukaan semula ekonomi yang dijadualkan pada tarikh 19 Julai ini.

Jika diperhatikan pergerakan harga pada carta pasangan mata wang GBP/USD, harga pada Jumaat lalu telah melonjak kembali 150 pips untuk menutup dagangan sekitar paras 1.39000.
Kenaikan yang melepasi paras 1.38000 dan juga halangan Moving Average 50 (MA50) pada rangka masa 1 jam pergerakan harga itu juga telah mula memberi isyarat untuk perubahan trend bullish.
Petunjuk itu akan semakin kukuh sekiranya kenaikan harga bersambung pada awal minggu ini dan melepasi zon SBR (support become resistance) 1.39000-1.39200.
 Namun, Pound memerlukan faktor yang lebih kukuh untuk menyokong kenaikannya tanpa mengharapkan penyusutan US dolar semata-mata.
Sekiranya kenaikan berjaya tembusi zon tersebut, sasaran kenaikan seterusnya bakal tertumpu semula pada zon SBR 1.40000 yang diuji pada penghujung Jun lalu.
Sebaliknya, jika situasi kenaikan hanyalah disebabkan aktiviti pengambilan untung (profit-taking) dan harga bakal menyambung semula penurunan pada minggu ini, paras support mingguan sekitar 1.37400 akan kembali dituju harga.
Penurunan lebih rendah boleh mencecah ke paras 1.37000 yang menjadi zon support menyokong kenaikan harga pada dagangan Mac dan April lalu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Emas Menerima Nasib Sama Seperti USD!

Harga emas terus bergerak suram dengan menyusut di bawah paras harga $1,800 per auns pada sesi Asia hari ini, ketika para pelabur berhati-hati menjelang mesyuarat polisi FOMC.
Ketika penulisan, spot emas diniagakan susut pada $1,796 per auns pada awal sesi Asia, merosot dari paras tertinggi yang dicapainya pada Isnin di sekitar $1,811 per auns.
Para pelabur mengambil pendekatan untuk lebih berwaspada menjelang mesyuarat dasar FOMC yang akan bermula pada hari Selasa, dan kemudiannya disusuli oleh ucapan Pengerusi Federal Reserve (Fed), Jerome Powell.
 Pada mesyuarat sesi Julai, pelabur menjangkakan bank pusat akan terus berbincang mengenai bila pengurangan dalam pembelian aset akan mula dilaksanakan.
Hal ini menyebabkan logam berharga emas gagal memanfaatkan peluang untuk meningkat walaupun ketika dagangan US dolar jatuh lebih rendah berbanding kebanyakan matawang utama.
Selain itu, dagangan logam kuning emas turut terkesan oleh hasil perbendaharaan AS 10 tahun yang bergerak lebih tinggi ke sekitar tahap 1.30%.
Bagaimanapun, kebimbangan terhadap peningkatan kes coronavirus di beberapa negara susulan penularan varian virus delta, masih menyokong harga emas daripada jatuh lebih rendah.


Analisis teknikal GBP/JPY – Timeframe H1 – 15/5/2018

Jika diperhatikan secara teknikal, pergerakan momentum wave GBP/JPY mulai mengorak langkah bullish sejak minggu lalu selepas kejatuhan mendadak sejak akhir bulan April lalu. GBP/JPY mulai gagal untuk membentuk new LL dan mulai membentuk new HH, dan potensi yang boleh diperhatikan ketika ini adalah sekitar harga 148.50 untuk ia membentuk new HL sebelum meneruskan lagi kenaikan.
 Tetapi jika ia breakout, kemungkinan ia akan mencapai ke sekitar harga support seterusnya iaitu 148.10. Jika bullish, target bullish terhampir adalah 149.14 iaitu Key Resistance dan jika breakout ia akan mencapai ke level seterusnya iaitu 149.60.
Oleh itu, penting untuk memperhatikan Key Support ketika ini samaada ia akan dibreakout untuk terus bearish ataupun sebaliknya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pelabur Siap Siaga! Fed, ECB Dan BOE Bakal Gegar Pasaran

US dolar kekal mengukuh menjelang ucapan Pengerusi Federal Reserve (Fed) Jerome Powell di Forum Perbankan Pusat bersama-sama Presiden Bank Pusat Eropah (ECB) dan England (BOE) pada sesi New York.
Pelabur pada sesi Eropah dapat menyaksikan US dolar meningkat berbanding mata wang sensitif risiko dolar Aussie dan New Zealand, tetapi keuntungan yang dicatatkan terhad berbanding euro.
Euro pada awalnya juga tergelincir lebih rendah pada pembukaan sesi Eropah susulan data inflasi di negeri Rhine-Westphalian Utara (NRW) Jerman telah turun 0.1% berbanding Mei.
Namun, kerugian tersebut kembali dikurangkan selepas data menunjukkan inflasi tahunan di Sepanyol telah meningkat kepada 10.2% pada bulan Jun daripada 8.7% pada bulan sebelumnya dan melepasi 10% kali pertama sejak 1985.
 Pelabur kini menantikan data keseluruhan dari Jerman untuk menentukan tahap risiko kenaikan harga terkini yang melanda ekonomi Eropah.
Tiga penggubal dasar utama daripada Fed, ECB dan BOE akan memberi ucapan pada malam ini, yang dijangka akan menentukan pergerakan seterusnya mata wang dalam pasaran.
Fokus pasaran turut ditumpukan kepada bacaan akhir pertumbuhan Keluaran Dalam Negara Kasar (KDNK) Amerika Syarikat yang diramalkan kekal menguncup pada suku pertama 2022.
Dalam pada itu, sentimen pasaran yang terus suram mengheret dagangan dolar Aussie dan kiwi untuk merosot lebih rendah berbanding dolar greenback. Dolar Kanada pula bertahan daripada kejatuhan dengan disokong pengukuhan harga minyak mentah.


Analisis GOLD – Capai Paras Paling Tinggi, Emas ‘Spike’ Sampai $2,080!

Dagangan emas ‘meliar’ selepas kesan keputusan mesyuarat FOMC yang dinanti-nantikan para pelabur sejak beberapa minggu kebelakangan ini.
Federal Reserve (Fed) menaikkan kadar faedah sebanyak 25 mata asas ke paras 5.25% disusuli petunjuk oleh Pengerusi Jerome Powell yang menyatakan akan berlaku perubahan yang ketara pada dasar monetari.
Pasaran menilai sebagai isyarat untuk menghentikan kenaikan kadar selepas ini, walaupun Powell tidak menyebutnya secara terang.
US dolar yang melemah sebaik sahaja keputusan mesyuarat diumumkan telah menyaksikan kesan lonjakan pada harga emas.
Dapat diperhatikan pada carta XAU/USD yang mengukur nilai emas berbanding US dolar, harga yang sedikit menurun ke sekitar 2008.00 telah melonjak susulan keputusan mesyuarat FOMC itu sehingga menyaksikan kenaikan harga ke paras 2040.00 di penghujung sesi New York.
Terus memberi kejutan kepada pelabur, pembukaan pasaran sesi Asia semalam menyaksikan jarak perbezaan harga (gap) yang dibuka lebih tinggi sekitar 2060.00 sebelum berlaku ‘spike’ mencapai paras 2080.00.
Paras ini menjadi rekod tertinggi sepanjang masa buat emas mengatasi rekod tahun 2020 (Covid-19) dan tahun 2022 (perang Rusia-Ukraine).
Namun, harga mula susut semula dan pada sesi Eropah semalam, harga dilihat mencecah zon 2030.00.
Lantunan semula harga berlaku menyambung dagangan di sesi New York ke paras 2059.00 sebelum harga menutup dagangan penghujung sesi di sekitar 2050.00.
 Corak penurunan dipaparkan pada hari ini (Jumaat) setakat sesi Eropah, namun harga masih berada di atas paras sokongan Moving Average 50 (MA50) pada rangka masa 1 jam untuk isyarat bullish.
Jika harga melantun naik membuat kenaikan semula, paras 2050.00 bakal dilepasi kembali untuk harga menuju semula paras ketinggian penting pada 2070.00 dan juga 2080.00.
Tidak mustahil untuk rekod harga tertinggi terbaru (ATH) akan terus dicapai lagi.
Namun jika harga sudah mula susut bergerak di bawah paras MA50, penurunan harga lebih rendah akan dijangkakan setelah melepasi zon 2030.00.
Penurunan lanjut harga dilihat akan kembali ke zon ‘magnet’ sebelum ini iaitu di paras 2000.00.
Pergerakan drastik harga bakal dijangkakan pada sesi New York yang akan dihiasi oleh terbitan laporan data pekerjaan NFP Amerika Syarikat untuk bulan April.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Pada Sesi Dagangan Asia

Matawang US dolar menyusut berbanding matawang yen pada hari Jumaat selepas Presiden Donald Trump telah mengeluarkan arahan kepada jabatan perdagangan U.S agar mempertimbangkan dengan pengenaan cukai tambahan $100 billion ke atas China.
Perang perdagangan U.S-China telah menghadirkan kebimbangan terutama kesan terhadap perdangangan global dan pertumbuhan ekonomi. Pasaran kewangan masih sensitif terhadap sebarang perkembangan.
Trump telah mengeluarkan kenyataan pada hari Khamis bahawa cukai tambahan sedang dipertimbangkan berikutan tindak balas China yang tidak adil.
Matawang yen yang lebih dikenali sebagai matawang safe haven menjadi lebih menarik pada ketika ini.
 U.S dolar jatuh sebanyak 0.24% berbanding matawang yen kepada paras bacaan 107.13 setakat jam 9.40 pagi.
Buat masa ini, pemain pasaran sedang menantikan maklumat tambahan berkenaan tindakan Trump.
Indeks U.S dolar jatuh sebanyak 0.13% iaitu kepada bacaan 90.00 setakat jam 9.40 a.m.
Matawang euro mengukuh sebanyak 0.15% berbanding US dolar pada paras 1.2259.


EUR/USD Tamatkan Siri Kenaikan Harga 5 Hari Berturut-Turut

Corak pembetulan harga (correction) telah berlaku pada carta pasangan mata wang EUR/USD semalam selepas berjaya mencapai paras tertinggi terbaru 7 minggu.
Situasi ini dilihat telah mengakhiri siri kenaikan harga yang dikekalkan selama 5 hari berturut-turut.
Sebelumnya kenaikan harga telah diteruskan susulan reaksi terhadap keputusan mesyuarat FOMC yang mendorong penyusutan lanjut oleh US dolar.
Namun setelah harga mencapai ketinggian terbaru pada 1.09300, harga kembali susut semula di bawah zon 1.09000 pada sesi New York semalam.
Namun, penganalisis masih melihat pergerakan harga masih dalam trend bullish, dan harga juga masih berlegar di paras sokongan Moving Average 50 (MA50) pada rangka masa 1 jam di carta EUR/USD tersebut.
Ini kerana US dolar masih dijangka untuk melemah bagi tempoh lebih lama disebabkan mesej dovish yang telah disampaikan oleh Federal Reserve (Fed) untuk penetapan dasar monetari mereka sementara European Central Bank (ECB) pula masih belum selesai dalam mengetatkan dasar.
Data-data sektor pembuatan dan perkhidmatan di Eropah dan Amerika Syarikat (AS) akan dipantau pada hari ini yang akan mempengaruhi kedua-dua mata wang Euro dan US dolar.

 Penurunan harga dilihat akan menuju ke zon 1.08000 dan reaksi harga akan diperhatikan untuk petunjuk pergerakan selanjutnya.
Sekiranya harga melantun semula, trend bullish sebelum ini bakal diteruskan kembali dan harga berkemungkinan mampu menutup dagangan di penghujung minggu ini ke paras lebih tinggi.
Melepasi zon 1.09000 akan mensasarkan pada ketinggian seterusnya yang berada pada 1.10000.
Sebaliknya waspada jika harga telah menjunam di bawah zon 1.08000 dan menembusi sokongan MA50, ini akan menjadi petanda awal untuk perubahan trend bearish.
Harga boleh susut kembali menuju 1.07000 atau mencecah hingga paras 1.06000 semula.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Tiga Faktor Menyebabkan US Dolar Jatuh Sejak Rabu!

US dolar menjunam ke paras terendah dalam sesi dagangan Khamis selepas Setiausaha Perbendaharaan US (Menteri Kewangan), Steve Mnuchin gagal untuk menjelaskan lebih lanjut tentang perancangan ‘cukai fenomena’ Presiden Trump dalam temubual semalam. Matawang ‘greenback‘ juga terkesan daripada jumlah lebih tinggi dari jangkaan ‘jobless claims‘ pada minggu berakhir 17 Februari.
US dolar melemah berbanding pesaing utamanya iaitu matawang Euro dan Yen. Indeks US dolar mengukur kekuatan matawang ‘greenback‘ berbanding matawang utama yang lain mencapai paras terendah Khamis di sekitar 100.87.
Komen Steve Mnuchin di mana beliau mahu perubahan cukai yang signifikan diluluskan oleh Kongres sebelum Ogos tidak cukup bagi meyakinkan pasaran untuk membeli US dolar.
 US dolar juga mendapat kesan dari minit mesyuarat FOMC yang dikeluarkan pada lewat Rabu. Minit tersebut dianggap sebagai mengecewakan dengan sedikit potensi kenaikan kadar pada mesyuarat Mac.
Selepas kejatuhan US dolar pada Khamis, matawang ini dilihat meneruskan penurunan dengan indeks US dolar kini jatuh dari paras tertinggi Jumaat 101.09 ke paras 100.77 ketika ini.
Pasangan matawang Usd/Jpy yang jatuh hampir 100 pip semalam juga meneruskan penurunan hari ini dan ketika ini sedang didagan di sekitar 112.26. Manakala Eur/Usd juga dilihat menuruskan kenaikan pada hari ketiga berturut-turut hari ini.


EUR/USD Belum Tentukan Arah Pergerakan Harga Yang Lebih Jelas

Sentimen jangkitan virus di Eropah sedikit melegakan dengan angka kes jangkitan perlahan di kawasan berisiko tinggi seperti di Itali, Sepanyol dan Perancis. Namun dijangka tempoh perintah berkurung akan dilanjutkan lagi.
Lebih mempengaruhi dagangan Euro pada minggu ini adalah perbincangan di antara Menteri-menteri kewangan dalam zon Eropah untuk kesepakatan dalam melaksanakan pakej rangsangan ekonomi.
Isu terbesar dalam draf perjanjian adalah berkenaan instrumen kewangan inovatif yang diperkenalkan namun telah ditolak oleh Itali. Itali sebaliknya mahukan pinjaman dengan syarat yang lebih longgar dimana telah dibantah oleh Belanda dengan alasan pilihan tersebut tidak sepatutnya dibenarkan.
Pelabur masih menunggu butiran hasil keputusan yang dibincangkan yang akan diteruskan pada hari ini.
Justeru itu dapat dilihat pergerakan harga pada carta pasangan matawang EUR/USD masih lagi belum menunjukkan arah pergerakan yang jelas.
US dolar juga turut diniagakan berisiko pada minggu ini selepas sentimen pasaran berubah pada awal minggu. Tumpuan akan terarah pada data tuntutan pengangguran Amerika Syarikat serta data keyakinan pengguna.
Jika diperhatikan pergerakan harga pada carta EUR/USD, harga membuat kenaikan sekitar 140 pips pada Selasa setelah bergerak mendatar hari sebelumnya.
 Namun selepas mencecah paras ketinggian 1.0920, harga kembali membuat penurunan semalam sebelum pergerakan harga lebih mendatar bersambung pada dagangan hari ini.
Harga kini telah berada di bawah paras halangan Moving Average 50 (MA50) berkemungkinan memberi isyarat awal penurunan harga ke paras lebih rendah.
Jika penurunan diteruskan, paras RBS (resistabce become support) pada 1.0830 akan diuji sebelum harga menuju paras support minggu lalu sekitar 1.0770.
Penurunan lebih rendah akan menuju zon support pada dagangan Mac mencecah paras 1.0740.
Namun jika harga kembali membuat kenaikan, paras tertinggi mingguan pada 1.0920 akan kembali menjadi tumpuan untuk harga menguji zon SBR (support become resistance) tersebut.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Forex Setakat Pada Pembukaan Sesi Eropah

US dolar melemah walaupun The Fed dijangka akan menaikkan kadar faedahnya dalam mesyuarat FOMC pada Khamis. Pelabur menjangka komen hawkish dari Fed akan menyebabkan US dolar mengukuh.
Indeks US dolar menyusut berbanding enam matawang utama sebanyak 0.01% ke paras 89.46 setakat pada pukul 4.06 petang. US dolar kelihatan terus melemah keparas terendah dua minggu lalu pada awal sesi dagangan hari ini.
Pelabur menantikan keputusan perjumpaan FOMC samaada Fed bercadang untuk menaikkan kadar faedah tiga atau empat kali dalam tahun ini. Pasaran juga akan memerhati apa yang bakal diucapkan oleh Jerome Powell iaitu pengerusi baru The Federal Reserve. Fed dikhabarkan akan mencapai sasaran kadar inflasi 2% pada hujung tahun ini.
 Pair USD/JPY menaik 0.12% ke paras harga Y106.22 setakat ini. Pair ini juga amat sesitif kepada peristiwa yang berlaku kebelakangan ini berikutan sentimen risk-off yang tercetus. Sebelum ini komen hawkish oleh Fed telah menyebabkan kenaikan US dollar, tetapi tariff dari Presiden Trump telah menyebabkan matawang itu melemah semula.
Pada hari Selasa, berkemungkinan besar bahawa negara Jepun akan dikecualikan daripada tariff keluli dan aluminium ujar menteri perdagangan Jepun, Hiroshige Seko.
Pair AUD/USD didagangkan dengan harga A$0.7700 jatuh sebanyak 0.22%. Australia dolar (AUD) membuat sedikit reaksi terhadap minit mesyuarat Reserve Bank of Australia (RBA) pada hari Selasa. Bank pusat akan terus berhati-hati terhadap pengukuhan matawang AUD yang menekan inflasi tetapi yakin dengan pertumbuhan ekonomi yang akan melebihi jangkaan.


EUR/USD Kekalkan Siri Kenaikan Harga, Namun Waspada Menjelang Mesyuarat ECB!

Menjelang mesyuarat polisi bank pusat Eropah pada petang ini, dagangan Euro terus mengekalkan pengukuhan sepanjang minggu ini.
Pasaran menjangkakan European Central Bank (ECB) bakal meningkatkan rangsangan dengan tambahan terhadap program pembelian bon untuk menyokong ekonomi Eropah yang terjejas akibat pandemik Coronavirus.
Pengukuhan Euro turut menekan indeks US dolar ke paras terendah 3 bulan dengan pergerakan matawang US itu terus bergerak lemah sejak minggu lalu.
Di samping itu, rusuhan di Amerika Syarikat semakin membimbangkan dan dilihat akan terus mendorong penyusutan nilai US dolar.
Sentimen risk-on pasaran juga menjadi faktor yang meramalkan US dolar akan bergerak lemah untuk tempoh yang lebih lama. Pentadbiran Trump dilaporkan telah memilih 5 program vaksin Coronavirus yang berpotensi untuk menerima dana tambahan sumbangan kerajaan.
Seperti analisis yang dikongsikan sebelum ini, pergerakan harga pada carta pasangan matawang EUR/USD masih mengekalkan siri kenaikan setiap hari dengan purata kenaikan harian sekitar 100 pips.
Pada sesi New York semalam, harga telah mencapai ke paras ketinggian 1.12580 selepas melonjak dari zon RBS (resistance become support) sekitar 1.11900 yang menjadi paras halangan dagangan hari sebelumnya.
 Siri kenaikan harga yang terus bergerak di atas paras sokongan Moving Average 50 (MA50) pada rangka masa 1 jam pergerakan harga di carta EUR/USD belum menunjukkan isyarat untuk perubahan trend bearish.
Kenaikan harga dijangka akan menuju ke paras ketinggian sekitar 1.13000 sekaligus mencatatkan paras ketinggian terbaru 3 bulan.
Namun begitu, pergerakan harga bakal dipacu oleh keputusan mesyuarat ECB dan juga kenyataan susulan oleh Gabenor bank pusat.
Jika Euro kembali susut nilai dan harga pada carta EUR/USD membuat penurunan, zon RBS di bawah paras 1.12000 akan diuji begitu juga sokongan dinamik MA50.
Penurunan lebih rendah dari zon tersebut akan menuju paras tumpuan sebelum ini sekitar 1.11000 sebelum penurunan seterusnya pada zon RBS 1.10000.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Junaman EUR/USD Merisaukan Eurozone.

Pada 18 Ogos kita melihat EUR/USD mencanak naik ke paras harga 1.1367 dan akhirnya menjunam dengan mendadakn minggu ini terutama semalam.
US Dollar yang menguat memainkan peranan penting dalam junaman ini namun data bagi Eurozone yang lemah juga mengheret sama.
Ogos melihatkan aktiviti sektor perkhidmatan dan pembuatan Jerman perlahan namun masih lagi ditampung oleh Perancis.
Namun disebabkan pertumbuhan yang perlahan ekonomi terbesarmenyebabkan pelabur-pelabur risau.
Business Confidence Jerman juga menurun dengan iklim bisnes IFO menjunam ke paras terendah dalam 6 bulan.
 Brexit dilihat memberi kesan kepada ekonomi Jerman.
Kejatuhan data IFO sangat menggerunkan dan laporan minggu depan dinantikan dengan debaran.
Antara laporan minggu depan adalah harga pengguna, perubahan pengangguran dan jualan runcit Jerman.
Jika data-data akan datang lemah, maka EUR/USD mungkin mencari 1.11.
EUR/USD 1 day
Perkataan yang tidak digemari trader. Klik sini untuk baca


6 Berita Data Ekonomi Penting Tumpuan Pasaran Minggu Ini (7-11 Mac 2022)

Berikut merupakan antara data-data penting yang bakal menjadi tumpuan pasaran sepanjang minggu ini.
Data Pengeluaran Perindustrian Jerman (Selasa 3.00 Petang): Pengeluaran industri di Jerman sebagai ekonomi terbesar di Eropah akan diberi tumpuan dengan jangkaan angka bacaan data untuk Januari kembali meningkat semula. Bacaan positif diharapkan untuk menyokong dagangan mata wang Euro yang semakin susut pada minggu lalu.
Mesyuarat Polisi Bank Pusat Eropah (Khamis 8.45 Malam): Adakah European Central Bank (ECB) akan mengekalkan kadar faedah tidak berubah pada mesyuarat polisi edisi Mac? Pelabur akan memberi tumpuan terhadap petunjuk dasar monetari ECB yang akan menentukan pergerakan Euro minggu ini.
 Data Inflasi AS (Khamis 9.30 Malam): Kadar inflasi di Amerika Syarikat (AS) dijangka akan mencatatkan bacaan yang meningkat. Ini akan terus menguatkan jangkaan untuk Federal Reserve (Fed) meningkatkan kadar faedah pada mesyuarat FOMC minggu hadapan selepas Pengerusi Jerome Powell juga telah memberikan isyarat tersebut pada minggu sebelum ini.
Data Keluaran Dalam Negara Kasar UK (Jumaat 3.00 Petang): Bacaan data bagi pertumbuhan ekonomi di UK untuk Januari diramalkan positif selepas penyusutan pada bacaan sebelumnya. Mata wang Pound berkemungkinan tidak akan memberi reaksi yang ketara susulan data diterbitkan, namun akan turut menjadi tumpuan bank pusat dalam penetapan dasar.
Laporan Data Pekerjaan Kanada (Jumaat 9.30 Malam): Selepas NFP pada minggu lalu, laporan data pekerjaan Kanada pula akan menghiasi kalendar pelabur pada penghujung minggu ini. Pertambahan pekerjaan untuk bulan Februari diramalkan lebih baik dan kadar pengangguran juga dijangka untuk menurun.
Data Sentimen Pengguna AS (Jumaat 11.00 Malam): Data tinjauan sentimen pengguna di Amerika Syarikat oleh Universiti Michigan akan memberi bayangan terhadap perbelanjaan pengguna serta aktiviti ekonomi semasa. Angka bacaan yang melonjak dijangka akan turut mempengaruhi peningkatan nilai US dolar pada penutup dagangan minggu ini.


Pound Mula ‘Panaskan Enjin’ Pada Sesi Eropah

Matawang pound mendapat sokongan untuk meningkat lebih tinggi pada sesi Eropah, ketika kebanyakan matawang utama lain mengurangkan sedikit keuntungan susulan kebangkitan semula dolar greenback.
UK kini berdepan tekanan dari lonjakan harga gas yang tinggi di tengah kekurangan bekalan menjelang musim sejuk. Persatuan Peruncit Petrol UK mengatakan 50-90% stesen minyak di beberapa kawasan kehabisan bekalan, dan krisis ini dilihat akan memberi tekanan kepada matawang pound.
Hal ini secara tidak langsung menyebabkan pasaran menjangkakan kenaikan inflasi yang lebih tinggi akan berlaku di UK. Sekiranya inflasi berterusan meningkat, ini mungkin akan mendorong Bank Pusat England (BOE), untuk mula menaikkan kadar faedah lebih cepat dari dijangkakan.
Sebelum ini, bank pusat meramalkan inflasi naik 4% pada tahun ini, tetapi angka semasa pada bulan Ogos menunjukkan inflasi UK telah meningkat pada 3.2%. Lonjakan harga gas mungkin akan mendorong inflasi lebih tinggi pada bulan-bulan akan datang.
 Pelabur kini menantikan ucapan Gabenor BOE, Andrew Bailey pada awal pagi Selasa (2.00 pagi waktu Malaysia) di forum tahunan yang diadakan oleh Bank Pusat Eropah (ECB).
Dalam pada itu, dolar greenback kembali mendaki ketika pembukaan sesi Eropah dengan didagangkan lebih tinggi berbanding kebanyakan matawang utama pada sekitar harga 93.40.
Hakikatnya, US dolar dilihat masih menguat susulan keputusan hawkish FOMC minggu lalu, tetapi kenaikan yang dicatatkan terbatas ekoran sentimen pasaran yang risk-on menyokong matawang utama lain untuk membataskan kerugian.
Hasil bon AS 10 tahun pula meningkat lebih tinggi ke paras ketinggian 3 bulan pada 1.48%, turut menjadi faktor kenaikan buat US dolar.


Pasaran Sunyi Tanpa Faktor Pemangkin, USD Pula Merosot!

US dolar kekal bergerak suram pada sesi Eropah memandangkan pelabur mengelak daripada mengambil risiko menjelang data inflasi Amerika Syarikat pada Rabu.
Berbanding kebanyakan mata wang utama, dolar greenback didagangkan susut manakala hasil bon AS 10 tahun pula kekal bergerak mendatar pada sekitar tahap 2.77%.
Mata wang berkaitan komoditi antara yang mendapat manfaat daripada situasi ini, memperlihatkan dolar Aussie, Kanada dan New Zealand didagangkan lebih tinggi walaupun di tengah-tengah kesuraman dagangan minyak mentah.
 Sementara itu, memetik kepada tinjauan yang dibuat Institut Penyelidikan Pekerjaan (IAB), ekonomi Jerman dijangka akan kehilangan lebih $260 bilion dalam nilai tambah pada 2030 disebabkan harga tenaga yang tinggi dan perang berterusan di Ukraine.
Bagaimanapun, euro mengetepikan kebimbangan tersebut dengan didagangkan lebih tinggi berbanding US dolar yang suram.
Dagangan pound juga sedikit meningkat walaupun pembuat dasar Bank of England (BOE), Dave Ramsden mengatakan beliau tidak menolak senario bahawa ramalan kemelesetan oleh bank pusat boleh mendorongnya untuk membalikkan haluan pada kadar faedah tahun depan.
Memandangkan tiada data berimpak tinggi akan dikeluarkan hari ini, US dolar dijangka kekal lemah berikutan kewaspadaan pelabur sementara menantikan terbitan data harga pengguna AS.


Analisis GOLD – Baru Sahaja Pasaran Membuka Tirai, Emas Dah Tersungkur Ke Tanah

Menambah gundah buat pelabur emas pada pembukaan awal minggu ini, nilai komoditi berharga itu terus mengalami kejatuhan ke paras lebih rendah lagi.
Kenyataan bernada hawkish oleh Pengerusi Federal Reserve (Fed) Jerome Powell di Jackson Hole pada penghujung minggu lalu telah mencetuskan pengukuhan terhadap dagangan US dolar.
Hal ini juga telah memberi impak terhadap aset emas yang terkesan menyaksikan penurunan nilai pada sesi-sesi terakhir dagangan minggu lalu.
Penganalisis melihat corak kenaikan harga yang dipaparkan pada minggu lalu membentuk corak pembetulan harga (correction) dan bakal menyambung semula trend bearish pada minggu ini pula.
Jika diperhatikan pergerakan harga pada carta XAU/USD yang mengukur nilai emas berbanding US dolar, harga dilihat cuba untuk melepasi zon halangan pada 1760.00 pada Khamis lalu, namun gagal untuk meneruskan kenaikan lebih tinggi.
Pada Jumaat, harga jelas menunjukkan isyarat bearish buat emas apabila penurunan harga kembali semula ke bawah halangan Moving Average 50 (MA50) pada rangka masa 1 jam dan menutup dagangan penghujung minggu di sekitar 1735.00.
 Penurunan harga diteruskan pada sesi Asia pagi ini melepasi paras minggu lalu menuju ke zon support pada 1720.00.
Berkemungkinan penurunan akan diteruskan lagi melepasi zon tersebut dengan potensi untuk mencecah sehingga 1700.00 atau lebih rendah untuk catatkan paras terendah terbaru 6 minggu buat emas.
Sebaliknya jika harga berjaya membuat lonjakan kembali pada minggu ini, zon rintangan pada 1760.00 akan kembali menjadi sasaran untuk diuji.
Peningkatan melepasi zon rintangan tersebut akan mencetuskan jangkaan untuk perubahan trend bullish semula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/CAD – Timeframe H1 – 18/12/2018

Matawang komoditi dollar CAD terus didagangkan merosot berikutan kejatuhan harga minyak mentah dalam pasaran global. Tambahan lagi, jangkaan data inflasi Kanada yang akan dikeluarkan pada Rabu turut dijangka menurun. Namun, kenaikan harga pada chart pasangan matawang USD/CAD sangat perlahan berikutan matawang USD turut didagangkan lemah. Harga bergerak mendatar di sekitar paras Magic Pivot dilihat menguji paras resistance MagicR1 pada indicator Moshed Magic Line namun harga gagal meneruskan kenaikan ke paras yang lebih tinggi dan menutup harga di sekitar paras tersebut pada penghujung dagangan New York.
Bersambung pada sesi pasaran Asia hari ini, harga bergerak sedikit menurun kemudian mendatar di paras Magic Pivot 1.3400 hari ini sehingga pembukaan sesi pasaran Eropah. Jika harga gagal membuat penurunan melepasi paras Magic Pivot tersebut, harga bakal meneruskan kenaikan ke paras resistance 1.3428 (MagicR1) hari ini sebelum kenaikan seterusnya akan melihatkan harga menguji paras resistance sekitar 1.3449 (MagicR2) di mana paras tersebut telah diuji pada awal Disember ini namun gagal ditembusi. Jika harga berjaya tembusi kenaikan pada paras tersebut, jangkaan harga akan menuju ke paras sekitar 1.3477 (MagicR3) sebelum terus mencari paras ketinggian yang baru pada chart USD/CAD.
Namun jika harga berjaya didagangkan lebih rendah semula dari paras Magic Pivot hari ini di atas faktor nilai matawang USD semakin merosot atau pasaran minyak mentah kembali stabil, harga berkemungkinan turun menuju ke paras support 1.3379 (MagicS1) yang merupakan paras Magic Pivot pada dagangan semalam. Kemudian harga akan menyambung penurunan menuju pula paras tumpuan harga di sekitar paras 1.3352 (MagicS2) dan sedikit lagi penurunan akan melihat akan harga menguji paras support pada dagangan Selasa minggu lalu di sekitar paras 1.3331 (MagicS3).
 Terus ikuti perkembangan pasaran minyak mentah global serta data-data ekonomi di Kanada yang terus mempengaruhi perubahan nilai matawang Loonie. Untuk terus memantau pergerakan harga pada chart USD/CAD, gunakan indicator Moshed Magic Line untuk mendapatkan paras support dan resistance terbaik dan memudahkan lagi analisis teknikal anda.

Paras support: 1.3379, 1.3352, 1.3331.
Paras resistance: 1.3428, 1.3449, 1.3477.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Apa Jadi Kalau CPI AS Naik Atau Turun? Ini Contoh Kesan Pada Carta AUD/USD

Adakah US dolar akan melemah kalau data indeks harga pengguna (CPI) Amerika Syarikat (AS) diterbitkan dengan angka yang menurun seperti ramalan?
Secara teorinya, itulah situasi akan berlaku kerana penurunan kadar inflasi AS yang berterusan akan menjangkakan Federal Reserve (Fed) untuk meneruskan langkah memperlahankan dasar monetari mereka.
Langkah memperlahankan dasar itu akan membuatkan sesuatu nilai mata wang akan semakin melemah.
Justeru, US dolar berkemungkinan besar akan melemah dan ini akan memberi ruang untuk mata wang utama yang lain dalam pasaran untuk meningkat.
Sebagai contoh, mari lihat apa jangkaan untuk pergerakan harga pada carta pasangan mata wang AUD/USD.
Jika diperhatikan pada pergerakan minggu lalu, harga yang memaparkan kenaikan telah mencapai paras jangkaan zon 0.7000, namun tidak berjaya kekal berada di atas zon tersebut.
Penurunan harga telah berlaku semula menyaksikan harga kembali menuju semula ke zon tumpuan 0.69000 sehingga dagangan telah bersambung pada pembukaan awal minggu ini.
Namun di penutup hujung minggu lalu telah memberi isyarat bearish apabila harga mula bergerak di bawah paras halangan Moving Average 50 (MA50) pada rangka masa 1 jam di carta AUD/USD tersebut.
Sekiranya data inflasi AS diterbitkan minggu ini membuatkan US dolar melemah, berkemungkinan bakal berlaku lonjakan semula harga dari zon 0.69000 tersebut.
 Kenaikan bakal diteruskan menuju semula ke paras 0.7000 untuk harga menguji zon SBR (support become resistance) tersebut.
Berjaya melepasi ke paras lebih tinggi, sasaran untuk kenaikan harga adalah menuju pula zon sekitar 0.71000.
Namun jika sebaliknya situasi yang berlaku adalah pengukuhan dipaparkan US dolar, harga bakal ditekan lebih rendah di bawah zon 0.69000.
Penurunan lanjut harga berkemungkinan juga akan melepasi paras terendah dicecah minggu lalu sekitar 0.68600.
Harga malah boleh jatuh lebih rendah di bawah zon 0.68300 dan mencatatkan paras terendah terbaru 6 minggu.
Untuk dolar Aussie, pelabur akan memberi tumpuan juga pada penerbitan laporan data pekerjaan Australia pada Khamis yang bakal mempengaruhi pergerakan harga.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Apakah Nasib USD Pada Sesi Eropah?

US dolar sedikit meningkat pada sesi Eropah yang turut menyaksikannya kebanyakan mata wang utama lain berundur dari paras ketinggian harian.
Pemain pasaran kini bersiap sedia menantikan laporan pekerjaan NFP Amerika Syarikat yang akan dikeluarkan pada Jumaat.
Dengan jangkaan yang sedikit suram, pekerjaan AS diramalkan bertambah lebih perlahan pada September daripada angka yang dicatatkan bulan sebelumnya. Namun, kadar pengangguran dijangka tidak berubah pada 3.7%.
Sementara menantikan penerbitan data tersebut, pelabur akan melihat pengeluaran laporan tuntutan pengangguran mingguan AS terlebih dahulu pada sesi New York.
 Ketika penulisan, indeks dolar yang mengukur kekuatan dolar greenback didagangkan meningkat paa 11.24 berbanding sekumpulan mata wang utama.
Mata wang pound sedikit susut namun masih mengekalkan keuntungan yang diraih sejak minggu lalu, dengan euro turut menyusuli pergerakan tersebut menjelang penerbitan minit mesyuarat Bank Pusat Eropah (ECB).
Laporan minit ini bakal diteliti oleh pelabur untuk petunjuk seterusnya bagi saiz kenaikan kadar faedah oleh bank pusat itu pada masa akan datang.
Di sisi lain, dolar Aussie dan New Zealand turut mencatat penyusutan, dengan dolar kiwi hampir memadamkan semua keuntungan yang diraih susulan keputusan dasar bank pusat pada Rabu yang telah menawarkan pendirian hawkish selepas menaikkan kadar faedah.


Sentimen Sudah Pulih, Matawang Ini Terus Menguat!

Pegangan terhadap safe-haven perlahan-lahan dilepaskan oleh pelabur berikutan kebimbangan terhadap varian coronavirus Omicron semakin mereda, sekali gus memberi keuntungan buat matawang sensitif risiko untuk kembali meningkat.
Matawang sensitif risiko, terutamanya dolar Aussie yang menyambut baik kenyataan Bank Pusat Australia (RBA) yang optimis dengan berhati-hati tentang Omicron walaupun tidak membuat sebarang perubahan dasar.
Dolar Aussie meningkat 0.5% pada 0.7090 berbanding US dolar susulan keputusan ini, selepas bank pusat meningkatkan prospek terhadap pemulihan ekonomi Australia pada separuh pertama tahun 2022.
Sementara matawang gergasi US dolar pula kekal didagangkan stabil, menyaksikan indeks dolar meningkat pada 96.40 berbanding pesaing utamanya selepas sesi menyuramkan pada sesi sebelum ini.
 Keyakinan pelabur untuk pengetatan dasar monetari lebih awal dari Federal Reserve (Fed) AS terus memberi kekuatan buat dolar greenback untuk mempertahankan kedudukannya di puncak tertinggi.
Dalam pada itu, matawang euro kembali susut dari kenaikan yang dicatatkan, dengan tumpuan kini beralih kepada penerbitan data sentimen ekonomi Jerman tinjauan ZEW pada jam 6 petang (waktu Malaysia).
Matawang pound juga merosot, memadamkan keuntungan yang diraih pada sesi sebelum ini, membawanya didagangkan pada 1.3260 berbanding USD.
Selain itu, dolar Kanada mendapat sokongan daripada harga minyak mentah dunia yang kembali bangkit dari kejatuhan minggu lalu. Loonie diniagakan 0.3% lebih tinggi berbanding greenback, dengan diniagakan pada sekitar harga 1.2716.


Habislah! Aktiviti Ekonomi Eropah Jatuh Balik

Penerbitan data pembuatan dan perkhidmatan dari Zon Eropah dan United Kingdom (UK) menjadi tumpuan utama pasaran hari ini setelah ia mempamerkan bacaan yang bercampur-campur pada September.
Kegiatan perniagaan Perancis kembali menunjukkan penguncupan dengan mencapai paras terendah empat bulan pada September kepada 47.5 daripada 51.5, setelah menyaksikan penurunan ketara dalam perkhidmatan berikutan peningkatan kes Covid-19 di negara itu sejak beberapa minggu kebelakangan ini.
Walau bagaimanapun, sektor pembuatan pula sebaliknya dengan kembali berkembang pada September dengan mencatatkan peningkatan kepada 50.9 daripada 49.8 yang dicatatkan sebelum ini.
Sementara di Jerman pula, sektor pembuatan menunjukkan pengembangan terbesar dalam tempoh 2 tahun dengan kenaikan pada 56.6. Ini disokong oleh pertambahan dalam pengeluaran yang selari dengan peningkatan aliran masuk dalam pekerjaan baru.
 Dalam pada itu, sektor perkhidmatan di Jerman mencatatkan sedikit penurunan pada 53.7, menunjukkan pertumbuhan yang kembali agak perlahan dalam aktiviti perniagaan pada bulan September.
Tuntasnya, situasi ini telah mendorong kepada peningkatan dalam sektor pembuatan di Zon Eropah dengan meningkat pada 53.7, sementara sektor perkhidmatan pula kembali mencatatkan penguncupan dengan kejatuhan pada 47.6.
Bagaimanapun, kelembapan mendadak dalam sektor perkhidmatan pada bulan ini nyata membimbangkan ketua ekonomi perniagaan IHS Markit, Chris Williamson yang menyatakan Zon Eropah boleh jatuh ke dalam kemelesetan pada tiga bulan akan datang disebabkan penguncupan ini.
Sementara itu, turut menjadi perhatian pada sesi Eropah adalah penerbitan data sektor pembuatan di UK yang menepati jangkaan pasaran namun mencatatkan penurunan dari tahap tertinggi 2 tahun yang direkodkan sebelum ini, sementara aktiviti perkhidmatan juga memaparkan penurunan.


Eksport China Melonjak Lebih Dari Jangkaan Bulan Lalu

Perdagangan China semakin baik pada Januari dengan ‘imbangan perdagangan’ (trade balance) merekodkan ‘lebihan perdagangan’ (trade surplus) lebih dari jangkaan pasaran seperti yang dilaporkan oleh pihak kastam.
Imbangan perdagangan ialah jumlah eksport tolak jumlah import bersih. Jika hasil tolak itu  positif, ia dipanggil trade surplus (lebihan perdagangan) yang mana adalah baik manakala jika hasil tolak itu adalah negatif, ia dipanggi trade deficit (defisit perdagangan).
Kenapa lebihan perdagangan baik untuk sesebuah negara? Ok, apabila kita mengatakan data imbangan perdagangan itu adalah trade surplus “lebihan perdagangan”, ia bermakna jumlah eksport adalah lebih banyak daripada jumlah import.
China mencatatkan ‘trade surplus‘ berjumlah 355 billion yuan pada Januari, naik dari 275 billion yuan sebelum ini, lebih tinggi dari jangkaan 295 billion yuan.
 Import China melonjak 16.7% secara tahunan yang diikuti kenaikan 3.1% pada bulan sebelum. Import pada bulan Januari dilihat keluar dari tren penurunan sejak beberapa tahun ini berikutan kelemahan permintaan domestik.
Manakala, eksport naik 6.2% secara tahunan pada Disember dan diikuti kenaikan 7.9% pada bulan Januari. Pasaran menjangkakan import naik 10% dengan eksport 3.3%.
Pada 2016, eksport China secara keseluruhannya jatuh 7.7% dari tahun ke tahun yang merupakan catatan terburuk sejak 2009. Import juga susut 5.5% dengan mencatatkan ‘trade surplus‘ berjumlah $509.96 billion.
Berikutan pihak US yang terlalu melindungi (protectionism) ekonomi mereka, China dilihat mempertahankan globalisasi dan perdagangan bebas. Presiden China Xi Jinping sebelum ini dalam ‘Forum Eonomi Dunia’ bulan lalu, memberi amaran tentang bahaya ‘protectionism‘ oleh US dengan menegaskan bahawa inovasi dan ‘model ekonomi baru’ adalah sangat penting.


Analisis Teknikal GBP/USD – Timeframe H1 – 4/10/2018

Pergerakan harga bagi pasangan matawang GBP/USD berdasarkan indicator Moshed Magic Line pada dagangan semalam, harga dilihat bergerak turun naik menguji paras 1.3000 dan juga Magic Pivot. Harga kemudian jelas menunjukkan penurunan harga dibuat pada sesi pasaran New York semalam sehingga harga berjaya mencecah paras support MagicS1 pada lewat sesi. Penurunan harga disebabkan faktor nilai USD yang mengukuh dan mendominasi dalam pasaran berbanding majoriti matawang utama dunia yang lain disamping data perkhidmatan di UK pada September yang dicatatkan lemah.
Pada sesi pasaran Asia hari ini, harga didagangkan perlahan di bawah paras Magic Pivot 1.2960 dan bergerak di sekitar paras 1.29300 setakat jam 2.20 petang. Jika harga menyambung penurunan yang dibuat semalam, harga dilihat akan terus menuju ke paras support 1.2897 (MagicS1) dan menguji paras tersebut. Jika harga berjaya menembusi (breakout) paras tersebut dan membuat Lower Low yang baru, jangkaan harga akan menuju ke paras support 1.2860 (MagicS2) terlebih dahulu sebelum membuat penurunan ke paras lebih rendah berkemungkinan boleh mencecah ke paras support 1.2797 (MagicS3) di mana paras tersebut adalah terendah yang dicapai pada September yang lalu.
 Namun, jika GBP kembali mengukuh berbanding USD atas faktor rundingan Brexit yang kembali positif, berkemungkinan harga akan melonjak kembali melepasi paras Magic Pivot sebelum menguji paras resistance yang berada di 1.2998 (MagicR1) yang berada pada zon SBR (support become resistance). Kemudiannya, harga dijangka akan meneruskan kenaikan menuju ke paras SBR yang seterusnya dan dilihat paras resistance 1.3060 (MagicR2) berada berdekatan zon tersebut. Dan jika harga berjaya breakout paras tersebut untuk membuat kenaikan ke paras yang lebih tinggi, jangkaan harga akan ke paras resistance 1.3098 (MagicR3).
Ikuti perkembangan rundingan Brexit yang terus mempengaruhi nilai matawang sterling dalam pasaran juga untuk memantau pergerakan harga pada chart GBP/USD ini. Gunakan indicator Moshed Magic Line sebagai rujukan dalam mencari paras-paras penting pada chart untuk memudahkan analisis teknikal harian anda.

Paras support: 1.2897, 1.2860, 1.2797.
Paras resistance: 1.2998, 1.3060, 1.3098.


Harga Pengguna (CPI) UK Naik Kepada 2.7%

Harga pengguna (CPI) UK naik 0.5% pada April manakala dari tahun ke tahun kadar tersebut naik kepada 2.7% dari 2.3% bulan sebelum itu. Bacaan kali ini lebih dari jangkaan pasaran iaitu kenaikan 2.6% dan merupakan bacaan tertinggi sejak Jun 2013.
Inflasi teras (Core-Inflation) naik kepada 2.4% dari 1.8% dan melebihi jangkaan pasaran iaitu 2.2%.
Terdapat kejatuhan harga dalam komponen bahan api di mana harga pakaian dan harga elektrik menjadi komponen penting menolak harga ke atas.
 Dari segi tahunan, semua komponen menunjukkan harga yang meningkat dan penyumbang utama datang dari komponen pengangkutan, perumahan dan perkhidmatan isirumah.
Bank of England minggu lalu telah menaikkan ramalan inflasi pada 2017 kepada 2.8% dari 2.7% dan sebaliknya pula bagi ramalan 2018 yang diturunkan sedikit. MPC (Monetary Policy Committee) menegaskan hanya sedikit pertimbangan kepada inflasi yang bergerak melebihi sasaran di mana Forbes (Ahli MPC) sekali lagi mengundi bagi kenaikan kadar faedah.
Harga pengeluar sebelum ini meningkat 3.6% dalam tempoh 12 bulan sehingga April berbanding jangkaan kenaikan 3.4% yang akan terus memberi kebimbangan terhadap pergerakan harga di UK.
Paras inflasi 3% berpotensi menjadi kunci utama kepada pengetatan polisi di mana kenaikan melebihi paras ini akan memberi tekanan kepada bank pusat menaikkan kadar.


Inflasi UK Catat Pertumubuhan Perlahan Pada Disember – Tambah Tekanan Pada BoE!

Jabatan Statistik Negara (ONS) UK telah mengeluarkan laporan sebentar tadi bahawa pertumbuhan inflasi UK jatuh keparas terendah 3 tahun lalu tanpa diduga pada bulan Disember dan hal ini telah meningkatkan jangkaan pasaran bahawa Bank Pusat England (BoE) akan mengurangkan kadar faedah secepat mungkin.
Harga pengguna hanya berjaya mencatat peningkatan sebanyak 1.3% secara kiraan tahunan berbanding bulan November yang mencatat bacaan pertumbuhan sebanyak 1.5%. Peningkatan pertumbuhan inflasi pada bulan Disember merupakan pertumbuhan terkecil sejak November 2016 sebagaimana yang dilaporkan oleh Jabatan Statistik pada hari Rabu.
 Matawang pound susut dibawah paras $1.30 berbanding US dolar dan harga bon kerajaan meningkat. Bacaan yang dicapai pada bulan Disember ini juga tersasar daripada jangkaan pakar ekonomi yang menjangkakan peningkatan sebanyak 1.5%.
Sejak akhir-akhir ini para pegawai BoE telah menyatakan pandangan terhadap kekuatan ekonomi UK dan dalam masa yang sama mengetengahkan pandangan di pasaran kewangan bahawa mereka berkemungkinan akan mengundi untuk mengurangkan kadar faedah secepat mungkin dan berkemungkinan pada bulan ini.
Pada awal hari Rabu, Michael Saunders telah mengatakan bahawa kadar faedah harus dikurang berikutan terdapat kelemahan dalam pasaran buruh dan kelembapan ekonomi. Hal ini bagi mengelakkan UK daripada terjebak dalam perangkap inflasi rendah seperti yang dialami di zon Eropah.


Pandangan Kalendar Ekonomi Mingguan 18 – 22 Apr 2016

ZEW sentimen ekonomi Jerman, permit bangunan Amerika Syarikat, ucapan Glenn Stevens, data pekerjaan UK, Inventori minyak AS, keputusan kadar Euro-Zone, Indeks Pembuatan Philly Fed dan tuntutan pengangguran AS dilihat sebagai pemacu utama pasaran minggu ini.
Sedikit ulasan minggu lepas:
Minggu lepas harga pengguna AS bulan Mac mencatatkan peningkatan sederhana, sekaligus menunjukkan inflasi semakin perlahan. Indeks Harga Pengguna (CPI) naik 0.1% daripada -0.2% pada bulan sebelumnya, selepas kenaikan harga petrol mengimbangi sebahagian daripada penurunan dalam kos makanan. Dalam tempoh 12 bulan sehingga Mac lalu, CPI meningkat 0.9% selepas mara 1% peratus pada Februari.
Pakar ekonomi menjangkakan CPI meningkat 0.2% pada bulan Mac. CPI teras yang tidak termasuk makanan dan tenaga, meningkat 0.1% berikutan dua bacaan bulanan yang kukuh. Pengerusi Feds Janet Yellen baru-baru ini berkata bahawa beliau percaya kenaikan harga adalah disebabkan oleh faktor-faktor “sementara”. Bacaan baru-baru ini menyokong pendekatan berhati-hati Fed terhadap rancangan kenaikan kadar. Adakah trend ini akan berterusan?
Berikut adalah agenda utama dalam kalendar Forex minggu ini:
Jom kita lihat:
Selasa, 5:00 Petang
ZEW Sentimen Ekonomi Jerman:  Iklim perniagaan Jerman meningkat pada bulan Mac walaupun terdapat kelembapan global, di celah-celah sentimen pengguna yang lebih kukuh. Indeks ZEW meningkat kepada 4.3 mata daripada 1.0 pada bulan sebelumnya, tetapi adalah lebih rendah daripada ramalan 6.3 mata. Kebimbangan mengenai pembangunan masa depan ekonomi global terus mempengaruhi bancian. Penganalisis menjangkakan pertumbuhan ekonomi Jerman tidak akan melebihi kadar pengembangan 1.7% pada tahun lepas. Sentimen perniagaan dijangka bertambah baik kepada 8.2 mata.
Selasa, 8:30 Malam
Permit Bangunan AS: Permit bangunan AS dilaporkan sedikit lebih rendah daripada jangkaan 1.2 juta, sebanyak 1.17 juta yang nyata lebih lemah daripada kadar 1.2 juta pada bulan Januari. Sementara itu, perumahan Amerika Syarikat mula meningkat lebih daripada yang dijangkakan pada bulan Februari kepada 1.15 juta, dan mencapai kadar tahunan sebanyak 1.18 juta. Perumahan peribadi mula mencatatkan kenaikan 7.2%, sekaligus menunjukkan keyakinan yang meningkat dalam sektor pembinaan kediaman. Bilangan permit dijangka kekal pada 1.2 juta.
Selasa, 9:30 Malam
 Ucapan Gabenor RBA:  Gabenor RBA Glenn Stevens akan berucap di persidangan Makro Global di New York. Beliau boleh bercakap tentang keputusan RBA baru-baru ini untuk mengekalkan kadar yang stabil tidak seperti “dasar monetari agresif” yang dilancarkan oleh bank-bank pusat di Amerika Syarikat, Eropah, Jepun dan China yang memberi kesan kepada nilai matawang mereka. Dari segi inflasi, Gabenor Stevens menjangka ia akan kekal lemah untuk dua tahun akan datang.
Rabu, 4:30 Petang
Data Pekerjaan UK:  Pasaran pekerjaan UK terus bertambah baik pada bulan Februari, apabila jumlah orang yang menuntut bantuan pengangguran jatuh sebanyak 18 ribu kepada 716,700. Penganggur berkurang kepada 1.68 juta antara November dan Januari, menurun 28 ribu orang daripada suku sebelumnya. Kadar pengangguran pula kekal pada paras terendah dalam masa sepuluh tahun sebanyak 5.1%. Angka pekerjaan terkini menunjukkan trend pertumbuhan dalam pasaran pekerjaan UK. Bilangan tuntutan pengangguran dijangka merosot sebanyak 11,900 pada bulan Mac lalu.
Rabu, 10:30 Malam
Inventori Minyak AS:  Stok minyak mentah AS melonjak pada minggu lepas kepada 6.6 juta tong, hampir tiga kali ganda daripada jangkaan. Penganalisis menjangkakan minyak mentah AS akan terus meningkat ketika musim panas ini. Import minyak mentah AS meningkat sebanyak 686 ribu tong sehari pada minggu lepas.
Khamis, 7:45 Malam
Keputusan Kadar Euro-Zone:  Bank Pusat Eropah terus berjuang dalam risiko deflasi pada mesyuarat ECB Mac lalu, dan memutuskan pelbagai langkah rangsangan seperti mengurangkan kadar asas kepada sifar, mengurangkan kadar deposit semalaman oleh bank-bank kepada -0.4% dan meningkatkan pembelian bon kepada €80 bilion ($87 bilion) sebulan daripada €60 bilion. Pegawai ECB berkata mereka tidak mengharapkan sebarang penurunan kadar lagi pada masa akan datang. Menurut Presiden Draghi kepada pemberita, ECB telah memotong anggaran pertumbuhan KDNK bagi 2016 kepada 1.4% daripada 1.7%, juga menurunkan ramalan 2017 daripada 1.9% kepada 1.7%. Begitu juga, jangkaan inflasi telah berkurangan daripada 1% kepada hanya 0.1%. Tambahan pula, ECB mengumumkan pusingan baru dalam operasi pembiayaan semula yang disasarkan pada bulan Jun ini.
Khamis, 8:30 Malam
 Indeks Pembuatan Philly Feds AS:  Kaji selidik pembuatan di kawasan Philadelphia naik mendadak pada bulan Mac, keluar daripada selama 7 bulan dalam wilayah negatif kepada bacaan 12.4 mata. Data jelas adalah jauh lebih baik daripada ramalan -2.8 mata, menjadikannya bacaan tertinggi sejak Januari 2015. Ia adalah peningkatan yang besar secara menyeluruh dengan indeks tempahan baru melonjak 21 mata kepada 15.7 mata; indeks penghantaran naik 20 mata kepada 22.1 mata . Satu-satunya kelemahan adalah dalam indeks pekerjaan yang hanya meningkat empat mata, kekal dalam wilayah negatif pada -1.1 mata. Aktiviti masa depan meningkat kepada 28.8 mata pada bulan Mac, daripada 17.3 mata. Sektor pembuatan di kawasan Philadelphia dijangka mencapai 8.1 mata pada kali ini.
 Tuntutan Pengangguran AS: Bilangan tuntutan baru untuk bantuan pengangguran jatuh lebih daripada yang dijangkakan, mencapai tahap terakhir yang dilihat pada tahun 1973, sekaligus menunjukkan kekuatan yang berterusan dalam pasaran buruh AS. Jumlah tuntutan menurun sebanyak 13 ribu kepada jumlah terkumpul 253 ribu. Pakar ekonomi menjangkakan tuntutan menjadi 270 ribu. Tuntutan pengangguran kekal di bawah 300 ribu untuk selama 58 minggu – tempoh paling lama sejak tahun 1973. Purata bergerak empat minggu tuntutan jatuh 1,500 kepada 265 ribu pada minggu lalu. Jumlah tuntutan pengangguran dijangka meningkat kepada 265 ribu pada minggu ini.
** Semua masa dalam waktu Malaysia dan yang sewaktu dengannya GMT +8


Ekonomi New Zealand Q1 Berkembang 0.5% Kurang Dari Jangkaan

Ekonomi New Zealand berkembang sedikit pantas pada suku pertama walaupun ia kurang daripada jangkaan pasaran.
Keluaran Dalam Negara Kasar, KDNK (Gross Domestic Product, GDP) berkembang 0.5% pada suku pertama berbanding 0.4% pada suku keempat 2016.
Dari segi tahunan, GDP berkembang 2.5% berbanding 2.7% pada suku ketiga.
Jangkaan bagi data kali ini ialah pertumbuhan berkembang 0.7% dengan bacaan tahunan 2.7%.
 Bacaan terbaru menunjukkan ekonomi New Zealand berkembang buat kali ke-26 berturut-turut. Pertumbuhan perlahan mendadak pada suku keempat selepas gempa bumi yang berlaku tahun lalu.
Pertumbuhan suku pertama banyak disumbangkan oleh kenaikan 4.3% dalam sektor pertanian. Perdagangan runcit dan perhotelan meningkat 1.8% manakala sektor pembuatan menyumbang kenaikan 1%.
Perbelanjaan penggunaan isirumah juga naik 1.3% pada tempoh sama yang disokong oleh perbelanjaan ‘durable goods‘ dan perkhidmatan.
New Zealand menjangka ekonomi berkembang kukuh 3.1% dalam masa lima tahun akan datang dengan kerajaan merancakkan pembangunan infrastruktur bagi menyokong peningkatan populasi. Eksport, pembinaan dan pelancongan akan menjadi pemangkin kepada pertumbuhan ekonomi.


GBP/USD Masih Teruskan Pendakian Selepas Lonjakan 200 Pips!

Pada Jumaat lalu, harga pada carta pasangan mata wang GBP/USD berjaya capai paras tertinggi mingguan ketika reaksi terhadap laporan data pekerjaan NFP Amerika Syarikat (AS) diterbitkan.
Jika diperhatikan dari awal minggu lalu, harga yang mula berlegar di sekitar 1.20600 kemudiannya telah menjunam ke zon support 1.18000.
Harga berjaya membuat kenaikan semula ke zon 1.19000 pada Khamis, dan akhirnya catatkan kenaikan harian sekitar 200 pips pada Jumaat mencapai paras sasaran 1.21000.
Penganalisis tidak melihat sokongan yang jelas pada mata wang Pound di mana pergerakan harga lebih dipacu oleh faktor yang mempengaruhi US dolar.
Krisis Silicon Valley Bank (SVB) kini menjadi tumpuan pasaran yang memberi kesan terhadap ekonomi AS dan mata wang US dolar.
Situasi ini dilihat menambah kesukaran buat Federal Reserve (Fed) untuk melaksanakan pengetatan dasar monetari.

 Trend kekal bullish pada carta GBP/USD dengan kenaikan diteruskan pada pembukaan dagangan awal minggu ini.
Harga membuat kenaikan di sesi Asia melepasi paras 1.21000 yang dicapai Jumaat lalu, menguji pula paras rintangan 1.21400.
Kenaikan dilihat akan diteruskan menuju 1.22000 sebelum ke paras lebih tinggi lagi untuk catatkan paras tertinggi terbaru 4 minggu.
Namun jika harga kembali papar penurunan, susut di bawah paras 1.21000 akan menjangka harga singgah semula ke paras 1.20000.
Zon 1.19000 akan menjadi zon penting jika penurunan masih diteruskan untuk penentu bagi menilai perubahan trend harga.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dollar Masih Berlegar diparas Tertinggi Berbanding Matawang Lain!

US Dollar dinilai stabil berbanding sekumpulan matawang utama berikutan keyakinan pelabur yang semakin bertambah terhadap prospek kenaikan kadar oleh Fed dalam mesyuarat minggu depan.
US Dollar Index yang mengukur kekuatan US Dollar kali terakhir dinilai berbanding enam matawang utama pada 101.64.
Kenaikan kadar pada mesyuarat yang akan dijalankan pada 14 hingga 15 Mac ini dilihat sebagai satu kepastian apabila Pengerusi Fed (Janet Yellen) berkata bahawa kenaikan kadar dilihat sesuai sekiranya sektor pekerjaan dan inflasi terus berkembang.
Pelabur juga meletakkan kemungkinan sebanyak 86 peratus terhadap peluang kenaikan pada Mac.
Dalam sesi ini, Dollar dicatat stabil berbanding Yen dengan USD/JPY didagang pada 113.83 selepas jatuh ke tahap terendah yang dicapai dalam tempoh seminggu.
 Euro pula meningkat lebih tinggi dengan EUR/USD melonjak sebanyak 0.1 peratus.
Sementara itu, pelabur masih memantau perkembangan terkini dalam kempen pilihanraya Perancis.
Euro juga terkesan dengan data yang menunjukkan penurunan data pesanan kilang Jerman yang menjunam sebanyak 7.4 peratus.
Dalam sesi ini, Sterling didagangn lemah berbanding US Dollar dengan GBP/USD menurun sebanyak 0.21 peratus.

Turun Naik Matawang Yen Perlu diberi Perhatian Serius Oleh Jepun : Takako Masai


Penangan FOMC, GBP/USD Menjunam 150 Pips!

Pound Sterling terus bergerak lemah berbanding US dolar selepas keputusan mesyuarat FOMC awal pagi tadi memihak kepada pengukuhan US dolar.
Walaupun Federal Reserve (Fed) mengekalkan kadar faedah dan polisi semasa, namun petunjuk positif untuk unjuran ekonomi dan polisi masa hadapan telah menarik perhatian pelabur untuk meningkatkan permintaan terhadap US dolar dalam pasaran.
Sementara Pound terus dijangka untuk bergerak lemah selepas sentimen ekonomi UK yang membimbangkan susulan lanjutan tempoh sekatan pergerakan kepada 19 Julai.

Laporan data pekerjaan serta data inflasi UK yang diterbitkan pada minggu ini juga tetap gagal untuk mencetuskan lonjakan pada nilai Pound.
Justeru, dapat dilihat pergerakan harga pada carta pasangan mata wang GBP/USD semakin memaparkan corak penurunan untuk isyarat trend bearish yang lebih jelas.
Jika diperhatikan pada dagangan semalam, harga pada mulanya dijangka untuk menguji paras 1.41000 pada zon SBR (support become resistance). Namun, harga berjaya meningkat sedikit tinggi dari paras tersebut selepas data inflasi UK diterbitkan meningkat.
 Namun selepas bergerak mendatar di atas paras tersebut sehingga bersambung di awal sesi New York, harga telah menjunam 100 pips susulan keputusan mesyuarat FOMC menjadikan penurunan harian semalam dicatatkan sekitar 150 pips.
Penurunan harga telah berjaya melepasi paras sokongan 1.4000, namun selepas pergerakan harga kembali perlahan bersambung pada sesi Asia pagi Khamis, harga berlegar semula di sekitar paras tersebut.
Penurunan lebih rendah akan dijangkakan untuk harga menuju pula ke paras 1.39200 yang menjadi zon tumpuan pada dagangan awal Mei lalu.
Jika kenaikan harga berjaya dilakukan semula, zon SBR 1.41000 masih menjadi tumpuan harga untuk diuji sebelum isyarat kenaikan yang lebih tinggi.
Melepasi zon tersebut akan menjangkakan kenaikan semula harga ke zon rintangan 1.42000 sebelum ini.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal EUR/USD – Timeframe H1 – 29/11/2018

Matawang dollar USD mengalami kejatuhan nilai pada dagangan semalam setelah ucapan daripada Pengerusi FED, Jerome Powell yang mengatakan kadar faedah berada di bawah paras neutral dan ini memberi isyarat kepada kesediaan bank pusat untuk menamatkan kitaran pengetatan polisi monetarinya. Jika dilihat pergerakan harga pada chart pasangan matawang EUR/USD, harga membuat kenaikan dari paras terendah harian semalam sekitar 1.12700 kemudian melonjak lebih 100 pips melepasi paras Magic Pivot serta resistance MagicR1 dan MagicR2 pada indicator Moshed Magic Line. Walaupun dagangan EURO tidaklah begitu mengukuh namun kelemahan ketara pada nilai USD melonjakkan harga ke paras lebih tinggi semula.
Pada sesi pasaran Asia pagi ini, harga yang berada lebih tinggi dari paras Magic Pivot 1.1292 dilihat masih cuba untuk membuat kenaikan menuju ke paras resistance terdekat yang berada di paras 1.1413 (MagicR1). Jika USD terus didagangkan merosot, harga berkemungkinan terus menyambung kenaikannya sehingga ke paras zon ketinggian sebelum ini pada chart EUR/USD sekitar paras resistance 1.1461 (MagicR2). Dan  sekiranya harga berjaya breakout paras ketinggian tersebut, harga bakal mencari paras ketinggian yang baru berkemungkinan mencapai kenaikan sehingga ke paras sekitar 1.1534 (MagicR3).
Namun, jika USD kembali didagangkan mengukuh semula dalam pasaran, harga bakal membuat penurunan semula melepasi paras Magic Pivot hari ini dan menuju ke paras support terdekat pada 1.1292 (MagicS1). Seterusnya, penurunan harga dilihat akan menguji paras support 1.1219 (MagicS2) yang gagal ditembusi harga sewaktu penurunan sebelum ini. Dan jika harga berjaya breakout paras support tersebut, harga akan mencatatkan paras terendah yang baru pada chart EUR/USD berkemungkinan mencecah ke paras sekitar 1.1172 (MagicS3).
 Tumpuan pasaran seterusnya adalah kepada data-data ekonomi di zon Eropah seperti di Perancis, Sepanyol dan Jerman yang akan dikeluarkan petang ini. Dan pada malam, data yang menjadi sebahagian daripada petunjuk inflasi di Amerika Syarikat akan menjadi tumpuan. Untuk teknikal analisis, lihat paras-paras yang telah disediakan pada indicator Moshed Magic Line untuk menentukan paras terbaik untuk posisi dagangan anda pada chart EUR/USD.

Paras support: 1.1292, 1.1219, 1.1172.
Paras resistance: 1.1413, 1.1461, 1.1534.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


AUD/USD Melonjak 40 Pips, Data Pekerjaan Berkembang Melebihi Jangkaan

Data pekerjaan Australia meningkat bagi bulan Ogos untuk enam bulan berturut-turut, berikutan majikan terus menambah pekerjaan pada kadar yang pantas.
Berdasarkan bacaan mengikut musim oleh Jabatan Statistik Australia pagi tadi, secara keseluruhannya pekerjaan meningkat 54,200 pada bulan lepas, diikuti data kaji semula bagi bulan Julai meningkat kepada 29,200. Kenaikan tersebut adalah tiga kali ganda melebihi jangkaan penganalisis yang meletakkan tambahan 17,500 pekerjaan sahaja.
Butiran penting pada bacaan ini adalah angka pekerjaan sepenuh masa yang meningkat kepada 40,100, diikuti data kaji semula yang jatuh 19,800 pada bulan sebelumnya. Pekerjaan sambilan juga naik 14,100.
Kadar pengangguran pula kekal seperti jangkaan 5.6%. Kadar penyertaan tenaga kerja yang memantau mereka yang sedang bekerja atau aktif mencari pekerjaan meningkat 0.2% kepada 65.3%.
 Bacaan rasmi juga menunjukkan kenaikkan pada jumlah jam bekerja bulanan bagi semua jenis pekerjaan kepada 3.9 juta jam, naik 0.2%.
Data pekerjaan Australia yang memberansangkan telah menolak AUD/USD naik 40 pip ke paras 0.8016 selepas jatuh untuk tiga hari berturut-turut. Harga kini berlegar di kawasan resistance, dan data inflasi US malam ini jadi tumpuan untuk menetukan pergerakan yang lebih jelas.
Anda ingin tahun kesan langsung bacaan data ekonomi kepada pasaran? Dapatkan Buku Analisis Fundamental Untuk Forex Trader di sini
Baca juga: Preview Data Berimpak Besar Hari Ini


Selain Krisis Perang, Laporan NFP AS Jadi Punca EUR/USD Menjunam

US dolar dijangka akan terus mengekalkan prestasi cemerlang pada minggu ini selepas laporan data pekerjaan NFP Amerika Syarikat (AS) yang diterbitkan pada Jumaat lalu mencatatkan angka bacaan yang memberangsangkan.
Pertambahan pekerjaan di AS pada bulan Februari meningkat kepada 678,000 mengatasi ramalan sekitar 400,000 sementara kadar pengangguran pula mencatatkan penurunan ke paras 3.8% daripada 4.0% sebelumnya.
Dengan jangkaan untuk meneruskan pengukuhan pada minggu ini, US dolar turut disokong oleh sentimen pasaran yang masih berisiko dengan krisis perang antara Rusia dan Ukraine kekal berlarutan.

Meneliti carta harga pada pasangan mata wang EUR/USD, harga ketara menjunam pada Jumaat lalu susulan reaksi pasaran terhadap terbitan laporan NFP dengan pengukuhan US dolar menekan harga ke para terendah terbaru sejak Mei 2020.
Penurunan harga yang melepasi paras 1.1000 telah mencecah sehingga ke paras sekitar 1.08870 pada sesi New York Jumaat lalu.
Harga yang kekal bergerak di bawah paras halangan Moving Average 50 (MA50) pada rangka masa 1 jam sepanjang minggu lalu kekal memberikan isyarat pergerakan trend bearish bersambung ke minggu ini.
 Menyambung dagangan pada pembukaan sesi Asia pagi Isnin ini, harga meneruskan lagi penurunan lebih rendah hampir menyentuh paras sokongan terbaru pada 1.0800.
Penurunan lebih rendah akan dijangkakan untuk mencecah ke paras 1.0700 jika US dolar mengekalkan rentak pengukuhan.
Sementara untuk jangkaan kenaikan harga yang boleh berlaku pula, paras 1.1000 bakal menjadi rintangan buat harga sebelum memberi isyarat perubahan trend bullish.
Kenaikan lebih tinggi dilihat akan menguji paras-paras tumpuan sebelum ini seperti zon SBR (support become resistance) 1.11300 dan paras 1.12000.
Pelabur juga akan memberi tumpuan terhadap data inflasi AS dan mesyuarat bank pusat Eropah (ECB) pada minggu ini yang bakal pengaruhi pergerakan US dolar dan Euro minggu ini.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Meningkat Di Awal Minggu, Tumpuan Terarah Pada Rundingan Di Belarus

Pergerakan harga pada carta pasangan mata wang GBP/USD di awal minggu ini lebih mendatar berbanding penghujung minggu lalu yang lebih agresif.
Kebimbangan pelabur terhadap krisis perang Rusia dan Ukraine sedikit diredakan dengan rundingan yang berlangsung di Belarus semalam. Masih tiada kata putus, rundingan bakal bersambung lagi pada hari ini.
Justeru, pergerakan pasaran juga berehat sebentar selepas memaparkan pergerakan agresif pada minggu lalu ekoran perang yang tercetus.
Tekanan US dolar terhadap mata wang utama sebelum ini juga mula melonggar di awal minggu memberi ruang untuk kebanyakan mata wang utama lain sedikit pulih dari kerugian sebelum ini.
Seperti Euro, mata wang Pound juga berjaya didagangkan meningkat berbanding US dolar pada pembukaan pasaran awal minggu semalam.

Pada carta GBP/USD, harga telah meningkat 100 pips ke paras sekitar 1.34300 pada sesi New York semalam selepas harga pada mulanya dibuka rendah pada sesi Asia sekitar 1.33200.
 Pelabur sudah mula berjaga-jaga untuk isyarat perubahan trend selepas kenaikan harga di atas paras 1.34000 turut melepasi paras sokongan Moving Average 50 (MA50) pada rangka masa 1 jam di carta GBP/USD.
Sekiranya kenaikan harga masih diteruskan hari ini, paras rintangan yang menjadi sasaran untuk diuji harga adalah 1.35000 pada zon SBR (support become resistance).
Untuk kenaikan lebih tinggi pada trend bullish, harga berkemungkinan akan cuba melepasi pula paras 1.35700 untuk menuju zon rintangan pada 1.36500.
Sebaliknya jika krisis perang Rusia-Ukraine kembali hangat semula, harga dijangka untuk menyambung kembali penurunan seperti minggu lalu.
Melepasi paras 1.33000 akan mendorong penurunan lebih rendah harga berkemungkinan mencecah sehingga zon support pada 1.34000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Terukir Senyuman Di Wajah Para Pelabur

Pergerakan harga emas semakin memberikan keyakinan terhadap pelabur apabila mempamerkan corak penguuhan nilai pada awal minggu.
Seperti yang diperhatikan pada carta harga XAU/USD yang mengukur nilai emas berbanding US dolar, harga telah bergerak melepasi semula paras 1800.00 pada penghujung minggu lalu.
Kenaikan diteruskan pada dagangan awal minggu ini apabila lonjakan ketara pada sesi New York semalam memberi kelegaan terhadap pelabur selepas pergerakan harga yang mendatar pada sesi-sesi sebelumnya.
Zon rintangan pada 1820.00 turut berjaya ditembusi harga mengukuhkan lagi petunjuk bagi perubahan trend bullish harga emas selepas harga bergerak di atas paras sokongan Moving Average (MA50) pada rangka masa 1 jam pergerakan harga.
Kenaikan kekal diteruskan pada dagangan Selasa menuju paras tumpuan 1850.00. Kenaikan harga dilihat pada sesi Asia dan diteruskan sehingga ke sesi Eropah.
 Jangkaan harga akan meneruskan kenaikan lebih tinggi untuk melepasi rintangan 1850.00 seterusnya menuju semula ke zon resistance 1875.00 yang diuji pada bulan Januari.
Walaupun begitu, pelabur berwaspada sekiranya terdapat penurunan semula harga pada carta XAU/USD.
Zon harga 1820.00 akan menjadi zon sokongan untuk harga meneruskan kembali kenaikan. Sekiranya harga terus menjunam, paras 1800.00 akan diuji dan dijangka harga akan memberi isyarat perubahan trend semula.
Penurunan lebih rendah harga akan menuju paras support minggu lalu pada 1785.00 sebelum penurunan seterusnya berkemungkinan akan ke paras sekitar 1765.00.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pelabur Logam Berharga Ini Pasti Tertunggu-Tunggu Berita Penting Ini!

Harga emas meningkat pada awal Sesi Asia apabila bank-bank pusat serantau diramal bakal mengumumkan dasar monetari tambahan. Langkah ini dilihat perlu bagi menghadapi prospek pertumbuhan yang kian lembap.
Di Comex, emas bagi penghantaran Disember meningkat 0.10% kepada $1,345.90 satu troy ounce.
Silver futures dan copper futures juga masing-masing menunjukkan peningkatan sebanyak 0.14% dan 0.05%.
Semalaman, harga emas dilihat berada pada paras stabil seiring dengan peningkatan ekuiti AS yang melonjak ke rekod tertinggi. Selain itu, harga minyak mentah juga semakin rancak meneruskan pemulihan, manakala US Dollar terus melemah disebabkan oleh langkah pelonggaran tambahan yang bakal diambil oleh bank-bank pusat seluruh dunia.
Sejak melonjak ke paras tertinggi dalam tempoh 28 bulan, harga emas kembali jatuh kira-kira $30 seauns. Pun begitu, logam kuning ini mengalami peningkatan mendadak sebanyak lebih kurang 25% dalam tempoh 7 bulan pertama bagi tahun 2016. Momentum ini dilihat sebagai landasan terbaik untuk emas sebagai salah satu tahun paling kukuh dalam tempoh 3 dekad yang lalu.
 Pelabur pada Isnin terus memantau aktiviti bank pusat global dengan teliti menjelang Jackson Hole Summit minggu depan. Pada Isnin, Nikkei jatuh 0.3% dalam pertumbuhan ekonomi yang lemah di Jepun sepanjang tempoh tiga bulan. Perkara ini menambah lagi kebimbangan terhadap pelan rangsangan lanjutan bakal dilancar sebelum akhir tahun.
Disamping itu, pasaran saham di China melonjak kira-kira 3% kerana pelabur bersedia untuk langkah-langkah rangsangan baru dalam ekonomi kedua terbesar di dunia ini. Langkah ini diambil berikutan pengumuman data ekonomi yang lemah pada Isnin.
Bulan lepas, pinjaman bank baru di China meningkat kepada 463.6 billion yuan. Data menunjukkan kira-kira separuh peningkatan dari yang dijangkakan oleh pakar ekonomi dalam kaji selidik Bloomberg. Angka yang lemah ini mencetuskan kebimbangan baru terhadap pelonggaran dasar oleh People’s Bank of China bagi memulihkan ekonomi.
China adalah pengeluar terbesar emas di dunia dan pengguna kedua terbesar logam berharga ini di belakang India.
Semalam Tim Moshed.com mengulas lanjut mengenai situasi yang sedang berlaku di bank-bank Jepun. Klik pautan ini agar anda tidak ketinggalan!


Anda Suka Naik Roller Coaster? Silakan Trade GBP minggu ni.

Setelah mengalami kejatuhan ke tahap 8 minggu terendah, Pound yang dibuka pada waktu Asia dengan rendahnya, telah naik ke harga 1.4211 tanpa sebarang sebab semalam.
Sumber : Thomson Reuters
Sell-off pada pagi semalam adalah disebabkan online poll minggu lepas yang memihak kepada “UK Keluar”.
Kebanyakan trader sedang menantikan keputusan poll terbaru daripada syarikat ICM, namun masih lagi ditangguhkan buat masa ini.
Inilah yang Tim MoshedFX terangkan sejak dua minggu lepas akan volatility yang seperti rollercoaster ini. Anda akan tengok jumlah pips naik turun naik turun yang sangat tinggi seperti news UK hari-hari.
 Ketika ini, speculator Brexit antara yang paling memainkan peranan penting, melalui terutama melalui online pole.
Online pole keluarkan keputusan :
Majoriti “UK Kekal” – Pound menguat
Majoriti “UK Keluar” – Pound melemah
Nampak tak rollercoaster yang dipasang oleh speculator ni? Hati-hati ketika naik rollercoaster, jangan lupa tali pinggang keselamatan anda.


Kadar Pengangguran Australia Paling Rendah Sejak 1974

Ekonomi Australia menambah lebih banyak pekerjaan pada bulan Jun, menyebabkan kadar penganguran terus merosot ke paras terendah baharu hampir 50 tahun dan menguatkan alasan bank pusat untuk kenaikan kadar faedah selanjutnya.
Biro Perangkaan Australia (ABS) melaporkan pekerjaan meningkat 88,400 daripada 60,600 yang direkodkan bulan sebelumnya, di mana sebagaian besarnya didorong oleh peningkatan dalam pekerjaan sepenuh masa.
Kadar pengangguran pula dilaporkan jatuh kepada 3.5% pada bulan lalu, iaitu paras terendah sejak Ogos 1974. Angka yang dicatatkan ini lebih baik daripada jangkaan untuk menurun kepada 3.8% daripada 3.9% yang dicatatkan bulan sebelumnya.
 Bacaan ini akan memperluaskan lagi ‘jalan’ buat Reserve Bank of Australia (RBA) untuk bertindak lebih agresif dalam menaikkan kadar faedahnya bagi mengekang inflasi.
Ekoran daripada tersebut, dolar Aussie melantun lebih tinggi daripada paras terendah dua tahun berbanding US dolar.
Pada minggu lepas, RBA telah meningkatkan kadar sebanyak 50 mata asas kepada 1.35%. Namun, ia dilihat masih memerlukan lebih banyak kenaikan untuk menampung tekanan harga yang melambung tinggi.
Inflasi pengguna Australia telah direkodkan pada 5.1% bagi suku pertama 2022  dengan kenaikan kadar tahunan terpantas sejak 2001 berikutan kos bahan api dan makanan yang lebih tinggi.


Sentimen Pasaran Forex Setakat Pagi Ini

Matawang dollar USD didagangkan lemah berbanding matawang safe-haven Yen dan Swiss franc pada dagangan Selasa berikutan pelabur yang tidak mahu merisikokan pelaburan mereka pada aset yang berpulangan tinggi yang lebih berisiko ekoran isu penutupan separa kerajaan Amerika Syarikat dan juga tanda-tanda yang menunjukkan konflik di antara White House dan Federal Reserve. USD jatuh 0.39% 110.00 berbanding Yen iaitu paras terendah dicapai sejak pebghujung Ogos dan dijangka akan terus didagangkan lebih rendah berikutan sesi pasaran ditutup sempena perayaan krismas. Presiden Donald Trump membuat kenyataan yang mengatakan masalah ekonomi yang dihadapi adalah berpunca daripada FED kerana mereka tidak memahami pasaran atau perang dagang serta beberapa lagi isu lain. Pada hujung minggu lalu, khabar ingin turut memberi isyarat bahawa Trump sedang merancang untuk melucutkan jawatan Pengerusi FED, Jerome Powell yang menjadi pilihannya sebelum ini, namun pemecatan Powell tidak boleh berlaku begitu sahaja oleh kerana Trump tidak menyukai polisi beliau.
 Bercerita mengenai pasaran saham pula, saham Amerika Syarikat jatuh melebihi 2% pada dagangan Isnin sementara harga minyak mentah merosot lebih 6% ekoran kebimbangan para pelabur terhadap konflik yang sedang berlaku dalam politik Amerika Syarikat dan juga prospek kelembapan ekonomi yang bakal dihadapi oleh pasaran global pada tahun hadapan. Sehari selepas spekulasi pemecatan Pengerusi FED Jerome Powell, Presiden Trump sekali lagi mengkritik Federal Reserve dengan mengatakan bahawa FED adalah antara punca kepada masalah ekonomi AS.


Fed Dovish – Keputusan Mesyuarat FOMC Menjunamkan Dolar USD

Seperti yang dijangka, pergerakan volatile harga berlaku dalam pasaran pada awal pagi ini susulan keputusan daripada mesyuarat FOMC. Federal Reserve telah mengekalkan kadar faedah tidak berubah pada kadar 2.50% seperti sebelum ini untuk mesyuarat kali ini.
Dagangan dolar Amerika Syarikat menjunam selepas keputusan mesyuarat tersebut dikeluarkan dengan didorong isyarat bahawa bank pusat bersedia untuk menurunkan kadar faedah bagi berdepan cabaran pertumbuhan global dan risiko domestik.
Fed yang mengekalkan kadar faedah berkata tindakan penurunan kadar sedang diperinci untuk menyokong pelonggaran polisi monetari seawal bulan hadapan dengan tekanan daripada faktor ketegangan perdagangan dan juga kebimbangan yang semakin meningkat berkenaan kadar inflasi yang lemah.
Indeks dolar berbanding matawang utama yang lain sedikit berubahan kepada 97.188 selepas mengalami kerugian 0.5% semalaman.
Persoalan utama sekarang bukan lagi penurunan kadar faedah oleh Fed pada mesyuarat Julai, tetapi pelonggaran polisi sama ada penurunan kepada 25 atau 50 mata asas.
Pada hari ini pula, tumpuan akan terarah pada penetapan kadar faedah dalam mesyuarat polisi bank pusat Jepun. Bank of Japan (BOJ) dijangka akan terus mengekalkan polisi monetari yang sangat longgar namun pasaran ingin melihat sama ada pendirian dovish Fed akan mempengaruhi keputusan oleh BOJ atau sebaliknya.
 Dolar Euro juga berjaya meningkatkan kembali dagangannya memberi reaksi terhadap kejatuhan nilai matawang USD. Ini sedikit melegakan matawang Eropah tersebut selepas terkesan oleh komen dovish oleh Presiden Mario Draghi baru-baru ini berkenaan isyarat penurunan kadar oleh bank pusat Eropah.
Pound Sterling pada dagangan semalam kembali menunjukkan sedikit kenaikan menjelang mesyuarat bank pusat England pada hari ini. Penganalisis pasaran menjangkakan prospek hawkish oleh Bank of England (BOE) pada mesyuarat polisi kali ini telah mendorong para pelabur mengurangkan posisi jualan ke atas GBP sebelum ini.
Penggubal undang-undang BOE menyatakan kadar faedah bakal meningkat dalam masa terdekat namun para pelabur tidak perlu terburu-buru untuk mengubah jangkaan mereka.
Beralih pada dagangan komoditi, matawang dolar Kanada mengukuh pada dagangan semalam selepas data indeks harga pengguna Kanada mencatatkan bacaan yang memberangsangkan. Kadar inflasi tahunan meningkat ke paras tertinggi 7 bulan untuk bulan Mei.
Selain itu juga, dagangan Loonie turut disokong oleh penurunan pada inventori minyak mentah Amerika Syarikat lebih rendah berbanding jangkaan penurunan oleh pasaran.
Sementara, dolar New Zealand positif pada dagangan hari ini susulan data pertumbuhan GDP untuk suku tahun pertama 2019 menepati jangkaan kekal 0.6% seperti suku tahun sebelumnya.
Sementara dagangan dolar AUD hari ini akan memberi respon terhadap ucapan Gabenor bank pusat Australia, Philip Lowe berhubung isyarat penurunan kadar yang seterusnya.


US Dolar Mula Mencatat Pengukuhan, Harga Emas Sedikit Susut – Sesi Eropah

Pasaran Matawang
Matawang US dolar kembali mengukuh dalam sesi dagangan Eropah selepas mencatat penyusutan sejak isu penutupan kerajaan Amerika Syarikat.
Indeks US dolar yang mengukur kekuatan matawang greenback berbanding matawang lain mengukuh kepada 90.48 pada awal pembukaan sesi Eropah sebelum mencatat penyusutan kepada 90.31 setakat jam 04.35 p.m.
Pengukuhan US dolar disokong oleh peningkatan hasil bon US. Pelabur kini memberi tumpuan pada perkembangan penutupan kerajaan US.
 Manakala matawang Aussie mencatat penyusutan sedikit berbanding US dolar apabila AUD/USD didagangkan rendah sebanyak 0.03% kepada 0.7997. Matawang NZD pula mengukuh sebanyak 0.23% kepada 0.7289 berbanding US dolar.
Pasaran Komoditi
Harga minyak terus mengukuh dalam sesi dagangan Eropah berikutan komentar daripada Arab Saudi yang mengatakan perjanjian pengeluaran minyak akan diteruskan walaupun setelah tahun 2018.
Harga minyak WTI naik kepada $63.55 setong dan Brent naik kepada $68.89 setong setakat jam 04.35 p.m.
Harga emas mula mencatat penyusutan dalam sesi Eropah kepada 1,330.70.


Ekonomi UK Buat ‘Comeback’, Apa Jadi Pada Pound?

Ekonomi UK membuat kebangkitan semula pada bulan April apabila beberapa sektor kembali menunjukkan pengembangan.
Keluaran dalam negara kasar (KDNK) dilaporkan berkembang sebanyak 0.2% setelah mencatat penguncupan 0.3% pada bulan Mac, menurut data Pejabat Perangkaan Kebangsaan (ONS).
Angka ini menjadikan ekonomi UK 0.3% lebih besar daripada sebelum wabak coronavirus melanda pada tahun 2020.
Pengembangan dalam sektor perkhidmatan sebanyak 0.3% menjadi penyumbang utama kepada pertumbuhan setelah mengalami kejatuhan 0.5% pada bulan Mac.
 Ia diterajui oleh kenaikan perdagangan borong dan runcit, pembaikan kenderaan bermotor, serta maklumat dan komunikasi.
Sementara output dalam perkhidmatan pengguna melonjak 1%, pulih daripada kejatuhan 0.8% sebelumnya, di mana sumbangan terbesar dipacu oleh aktiviti perkhidmatan makanan dan minuman.
Ini merupakan data ekonomi UK kedua yang menunjukkan bacaan lebih baik daripada jangkaan pada minggu ini selepas laporan pekerjaan yang diterbitkan pada Selasa.
Reaksi awal mata wang susulan data ini menunjukkan pound tidak memberi reaksi ketara tetapi kekal didagangkan kukuh pada paras tertinggi lima minggu berbanding greenback.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Ulasan News Besar Non-Farm Payroll NFP

Data pekerjaan US baru saja dikeluarkan puku 8.30 malam tadi di mana 211,000 tambahan pekerjaan bukan perladangan di US bertambah dalam ekonomi berbanding jangkaan pasaran sebanyak 194,000.
Data pada bulan Mac juga telah dikaji semula kepada 79,000 berbanding yang dilapor sebelum ini iaitu 98,000.
Jumlah pekerjaan dalam sektor pembuatan meningkat sebanyak 6,000 pada April, manakala dalam sektor perkhidmatan terdapat sedikit pemulihan selepas merekod dua bulan kemerosotan sebelum ini.
Sektor awam menambah sebanyak 17,000 pekerjaan berbanding tambahan 2,000 pekerjaan yang direkod sebelum ini yang jauh melonjak tinggi.
Kadar pengangguran pula merekod penurunan yang agak mengejutkan dengan 4.4% pada April dari 4.5% sebelum ini di mana jangkaan pasaran adalah kadar naik kepada 4.6%.
 Jumlah penyertaan tenaga buruh pula berkurangan sedikit kepada 62.9% dari 63% sebelum ini. Penyertaan tenaga buruh ialah mereka yang diambil bekerja dan sedang sktif mencari pekerjaan.
Purata pendapatan akan terus menjadi perhatian penting pasaran dengan impak tekanannya kepada inflasi dalam ekonomi.
Average hourly earnings naik 0.3% sejajar dengan jangkaan pasaran walaupun kenaikan dari segi tahunan cuma 2.5% berbanding sebelum ini yang merekod 2.7%.
Kini potensi kenaikan kadar The Fed meningkat ke paras 74.1% berbanding sesi Khamis pada 67.1%.
Secara keseluruhan data hari ini tidaklah memberi impak besar kepada pasaran dengan data yang positif, tetapi memberi sedikit sahaja keraguan disebabkan data gaji di mana hanya merekod kenaikan 2.5% dalam masa 12 bulan sehingga April berbanding 2.7% sebelum ini.


Analisis Teknikal GBP/JPY – Timeframe H1 – 13/9/2018

Secara teknikal, pergerakan harga bagi pasangan matawang GBP/JPY masih berada di bawah paras resistance 145.600 dan bergerak di sekitar zon tersebut. Harga dilihat membuat penurunan semalam ke bawah paras Magic Pivot semalam sebelum kembali semula melonjak dan seterusnya menguji kembali paras resistance 145.600 sebelum gagal menembusi (breakout) paras tersebut dan kembali membuat penurunan semula.
Pada sesi pasaran Asia hari ini, kelihatan harga bergerak di atas paras Magic Pivot 145.102 dan hampir menuju ke paras resistance 145.534 (MagicR1) di mana harga semasa didagangkan di sekitar paras 145.420 setakat jam 4.55 petang. Jika harga berjaya melepas paras resistance MagicR1 dan juga major resistance 145.600, harga dijangka akan menuju ke paras lebih tinggi berkemungkinan ke paras resistance 146.075 (MagicR2) atau seterusnya ke paras resistance 146.511 (MagicR3).
 Sebaliknya, jika harga gagal membuat lonjakan, jangkaan adalah penurunan harga bakal dilihat ke paras support 144.565 (MagicS1). Jika harga terus didagangkan lemah, harga berpotensi menurun ke arah support 144.129 (MagicS2) dan juga ke paras support 143.592 (MagicS3). Pasaran turut akan melihat reaksi harga pada paras major support 142.700 dimana paras tersebut gagal ditembusi (breakout) setelah beberapa kali diuji sebelum ini.
Bagi memantau pergerakan harga bagi chart GBP/JPY, ikuti perkembangan Brexit dan juga sentimen pasaran semasa yang masing-masing mempengaruhi nilai matawang GBP dan JPY. Beri tumpuan juga pada paras-paras penting pada indicator Moshed Magic Line bagi membantu analisis teknikal anda.

Paras support: 144.565, 144.129, 143.592.
Paras resistance: 145.538, 146.075, 146.511.


Penularan Varian Delta Di Pasaran AS Rencatkan Sentimen Pengguna!

Keyakinan pengguna A.S. catat penurunan pada bulan September untuk bulan ketiga berturut-turut. Ini membawa indikasi bahawa impak penularan varian delta semakin membimbangkan dengan ditambah harga barangan yang lebih tinggi.
Bacaan Indeks jatuh kepada bacaan 109.3 dari bacaan 115.2 yang disemak pada bulan Ogos berdasarkan laporan yang dikeluarkan sebentar tadi. Ahli ekonomi disisi lain menjangkakan bacaan yang jauh lebih tinggi iaitu pada bacaan 115.0.
Angka tersebut membawa indikasi bahawa penularan varian delta memberi kesan kepada perspektif penguna terhadap ekonomi. Walaupun kes penularan Covid-19 baru mencatatkan penurunan namun ia masih menunjukkan trend meningkat bagi negara-negara lain.
 Dalam masa yang sama, rakyat Amerika membayar lebih banyak untuk barangan isi rumah, ini secara tidak langsung lebih membebani sentimen.
“Keyakinan pengguna menurun pada bulan September ketika penularan varian delta terus mengurangkan optimisme pengguna,” kata Lynn Franco, pengarah kanan indikator ekonomi. Tambah beliau, kekhuatiran mengenai keadaan ekonomi dan prospek pertumbuhan jangka pendek yang semakin meruncing,sementara perbelanjaan untuk isi rumah, kenderaan dan peralatan utama semakin berkurangan.
Disisi yang berbeza, pengguna juga kurang optimis mengenai pendapatan dan prospek pekerjaan mereka. Angka tersebut mengikuti indeks sentimen pengguna awal University of Michigan, yang naik pada awal September tetapi tetap mendekati paras terendah hampir satu dekad.


Wanita ini menemuramah trader berjaya dan mengumpulkan mereka dalam satu buku khas buat trader

Tahukah anda berapa ramai trader yang gagal dalam bidang ini? 90% mereka yang bergiat dalam bidang trading gagal.
Walaupun begitu setiap hari berjuta manusia biasa di seluruh dunia apabila bangun pada waktu pagi akan membuka chart dan cuba untuk meraih keuntungan untuk menyara hidup, mengejar impian mahukan kebebasan kewangan daripada trading.
Statistik di atas adalah statistik yang sama juga dalam bidang lain seperti bisnes, tengoklah di Malaysia. Berapa banyak kedai yang dibuka, 2 3 bulan kemudian melingkup.
Pun begitu, 10% yang berjaya juga merupakan mereka daripada yang pernah berada dalam kalangan 90% itu.
Dalam buku Kathy Lien, seorang penganalisa dan penulis yang pakar dalam bidang Forex Trading telah menerbit sebuah buku yang menghimpun 12 orang yang berjaya dalam bidang trading.
Mereka bukanlah hedge fund managers dan juga bukanlah pekerja di bank-bank besar seperti JP Morgan, Goldman Sachs tetapi hanyalah orang biasa yang bermula dengan capital yang serendah $1,000 dan mengembangkannya menjadi sehingga 5-6 angka.
Mereka terdiri daripada yang trade intstrumen yang berbeza, pasaran yang berlainan.
 Ada yang trade ekuiti (saham), ada yang fokus kepada Foreign Exchange dan ada juga yang trade Pasaran Hadapan dan Komoditi.
Setiap daripada mereka mempunya gaya trading yang berbeza namun boleh berjaya dalam pasaran kewangan yang mencabar ini.
Walaubagaimanapu, persamaan antara mereka adalah disiplin, tetap dengan strategi dan terima loss.
Tiada yang pada awal trade terus berjaya dan tidak kurang di antara mereka telah mengalami loss yang agak banyak.
Namun mereka tidak mengalah, tidak berputus asa dengan pasaran tetapi mereka belajar daripada kesilapan mereka dan menggunakan pengalaman tersebut untuk menjadi trader yang lebih baik dan akhirnya berjaya.
Artikel ini ditulis berdasarkan olahan dan ulasan daripada buku tersebut untuk memberi inspirasi kepada pembaca untuk yakin dan percaya kejayaan dalam bidang trading ini tidak mustahil.
Artikel ini adalah permulaan kepada artikel bersiri yang akan ditulis dalam bahasa melayu ringkas dan padat demi membantu trader lama mahupun baru untuk mencapai apa yang dimahukan daripada bidang yang mencabar ini.


USD, Hasil Bon Kembali Pulih, Matawang Pound Tersepit!

Greenback terus mencatatkan kenaikan sederhana ketika sesi Eropah dengan tumpuan pasaran kini terarah kepada keterangan Pengerusi Federal Reserve, Jerome Powell pada awal pagi Rabu.
Menurut ucapan bertulis yang telah disiapkan untuk keterangan di hadapan Jawatankuasa Kecil mengenai Krisis Coronavirus, Powell mengakui bahawa ekonomi terus menunjukkan peningkatan berterusan dari kesan pandemik Covid-19, dengan kenaikan dalam pasaran pekerjaan dan inflasi.
Bagaimanapun, menurut Powell, inflasi harus dikembalikan ke arah sasaran 2% Fed setelah ketidakseimbangan penawaran diselesaikan.
 Pelabur akan mengikuti pendengaran tersebut untuk pertanyaan-pertanyaan berpotensi yang akan memberi penjelasan lebih mendalam mengenai pandangannya terhadap kadar pemulihan ekonomi dan prospek dasar monetari.
US dolar kembali meningkat setelah menyaksikan penurunan pada hari Isnin, dengan hasil perbendaharaan AS 10 tahun juga melonjak semula di atas tahap 1.50% pada sesi dagangan hari ini selepas terbenam ke paras terendah 4 bulan.
Matawang pound gagal mengekalkan kedudukan di atas harga 1.39000 berbanding USD, di tengah-tengah kebimbangan mengenai Brexit dan penularan Covid-19 varian Delta yang telah menjadi dominan secara global, menurut Pertubuhan Kesihatan Sedunia (WHO).
Sementara itu, matawang euro didagangkan sedikit susut susulan kenaikan semula US dolar. Pasaran kini menantikan penerbitan data PMI pembuatan dan perkhidmatan dari Zon Eropah dan UK pada hari Rabu untuk melihat sejauh mana pertumbuhan ekonomi dicatatkan setakat ini.


Pertama Kali Catat Penguncupan Sejak 2011, Ekonomi Australia Diancam Kemelesetan

Setelah dilanda oleh bencana kebakaran hutan dan krisis pandemik coronavirus, ekonomi Australia buat pertama kalinya dalam tempoh 9 tahun, merekodkan pertumbuhan negatif pada suku pertama tahun 2020.
Biro Statistik Australia (ABS) melaporkan Keluaran Dalam Negara Kasar (KDNK) Australia menguncup sebanyak 0.3% pada suku pertama 2020, setelah merekodkan pertumbuhan 0.5% pada suku sebelumnya. Sementara secara tahunan, bacaan yang dicatatkan menepati jangkaan dengan pertumbuhan 1.4% daripada 2.2%.
Ini merupakan penguncupan pertama yang direkodkan dalam pertumbuhan ekonomi sejak suku Mac 2011. Namun, bacaan yang dicatatkan adalah lebih baik daripada jangkaan pasaran untuk menguncup sebanyak 0.4%.
Menurut ABS, antara faktor utama yang menyumbang kepada penguncupan pada suku pertama adalah kejatuhan drastik dalam penggunaan isi rumah, sementara perbelanjaan awam kerajaan pula meningkat 2%.
 Data yang diterbitkan ini, bagaimanapun, masih tidak menunjukkan kesan sepenuhnya dari sekatan terhadap ekonomi yang dilaksanakan pada awal Mac untuk mengekang penularan coronavirus.
Ketua Ekonomi ABS, Bruce Hockman memberitahu bahawa ekonomi telah bertumbuh dengan perlahan sebelum wabak coronavirus memaparkan kesan sepenuhnya, di mana ia dapat dilihat pada bulan April dan Mei ketika sekatan dilakukan secara keseluruhan.
Hal ini menguatkan lagi jangkaan oleh Perbendaharaan dan Reserve Bank of Australia (RBA) yang meramalkan bahawa ekonomi akan mengalami pertumbuhan terburuk sejak 1930 an, pada suku kedua tahun ini.
Dua penguncupan berturut-turut bermaksud Australia akan mengalami kemelesetan teknikal pertama yang pernah direkodkan sejak awal tahun 1990 an.


UK Berjaya Elak Kemelesetan, Tetapi Dengan Pertumbuhan Tahunan Yang Lemah!

Selepas mengalami penguncupan dalam pertumbuhan pada suku kedua, ekonomi UK kembali menunjukkan pertumbuhan kepada 0.3% pada suku ketiga 2019, iaitu meningkat daripada -0.2% dicatatkan pada suku kedua sebelum ini, yang merupakan penguncupan pertama sejak 2012.
Bagaimanapun, pertumbuhan yang dicatatkan pada suku ketiga adalah sedikit tersasar daripada jangkaan pasaran yang diunjurkan pada 0.4%. Dari tahun ke tahun, pertumbuhan sebanyak 1% merupakan kadar pertumbuhan tahunan paling lemah sejak suku pertama pada 2010.
Kelembapan ini mencerminkan pemulihan yang lebih kecil daripada yang dijangkakan dalam pertumbuhan selepas penguncupan pada suku kedua, apabila perniagaan menghadapi masalah pengeluaran bahan mentah yang tidak terjual selepas Brexit ditangguhkan dari akhir bulan Mac.
 Terdapat kebimbangan mengenai ketidakpastian Brexit akan mendorong ekonomi kepada pertumbuhan yang negatif, tetapi sektor perkhidmatan UK yang merangkumi pelbagai industri dari pengeluaran filem dan TV ke perbankan menunjukkan pengukuhan untuk terus menyokong pertumbuhan yang positif.
Sementara itu, Menteri Kewangan Sajid Javid berpendapat bahawa angka pertumbuhan yang dicatatkan pada suku ketiga, ia adalah ‘tanda selamat datang’ bahawa asas-asas ekonomi UK adalah kukuh.
Bagaimanapun, ahli Parti Buruh John McDonnell pula memberikan pandangan berbeza dengan menyatakan hakikat bahawa kerajaan yang meraikan 0.1% pertumbuhan dalam tempoh enam bulan lalu adalah tanda kepada betapa rendahnya harapan dan jangkaan mereka terhadap ekonomi UK.
Pertumbuhan ekonomi bagi suku ketiga berkembang kepada 0.3%, di bawah bacaan 0.4% yang diunjurkan oleh Bank of England (BOE) dan ahli ekonomi sektor swasta. Ekonomi UK telah kehilangan momentum sejak referendum Brexit pada 2016, di mana sebelum ini ia menunjukkan pertumbuhan lebih daripada 2% setahun.


NFP: Penularan Wabak Koronavirus Tidak Menghalang Pasaran Buruh Terus Kukuh!

Pada hari ini,Jabatan Buruh A.S baru sahaja mengeluarkan data terkini perkerjaan bulan Februari yang dinanti oleh para peneliti. Berdasarkan laporan pekerjaan kerjaan yang terkini, para pakar ekonomi berpendapat ekonomi A.S dalam sektor pekerja masih kukuh walaupun dihimpit dengan kebimbangan wabak koronavirus baik pada bulan Februari.
Laporan data pekerjaan yang dikeluarkan pada hari Jumaat menunjukkan data Nonfarm payrolls (NFP) pada bulan Februari meningkat sebanyak 273,000 . Bacaan ini juga mengatasi bacaan jangkaan oleh para pakar ekonomi yang mensasarkan hanya sebanyak 175,000 penambahan pekerjaan.
 Kadar pengganguran mencatat bacaan pada paras bacaan 3.5%, bacaan ini kurang daripada jangkaan penganalisis yang menjangkakan bacaan pengangguran akan catat pada bacaan 3.6%.Disisi lain, purata pendapatan setiap jam kembali meningkat sebanyak 0.3% pada bulan Februari.
Walau bagaimanapun, tumpuan pasaran global pada masa ini adalah pada kesan penularan wabak koronairus (COVID-19) di seluruh dunia, dan langkah-langkah yang akan diambil untuk mengatasinya. Kontrak niaga hadapan Dow 30 mencatat sedikit peningkatan susulan data dikeluarka namun masih jatuh iaitu sebanyak 2.2%.


Keputusan Mesyuarat Pengeluar Utama Minyak Mentah Masih Menjadi Tanda Tanya!

Harga minyak mentah bertukar lemah dalam sesi Asia. Dalam masa yang sama, pasaran Amerika Syarikat dan Kanada hari ini ditutup berikutan cuti umum. Sementara itu, komen dari mesyuarat kemuncak G-20 juga dinanti bagi isyarat permintaan yang lebih jelas.
Di New York Merchantile Exchange, minyak mentah mentah untuk penghantaran bulan Oktober menurun 0.07% kepada $44.12 setong. Di ICE Futures Exchange London minyak mentah Brent bagi penghantaran November menjunam kepada 0.81%.
Pedagang minyak akan memberi tumpuan kepada data simpanan Amerika Syarikat pada Rabu dan Khamis bagi isyarat bekalan dan permintaan yang terkini.
Minggu lepas, minyak mentah sedikit meningkat berikutan komen Rusia yang memihak kepada pembekuan bekalan.
Jangkaan kenaikan kadar pada bulan ini juga melemah disebabkan data NFP yang agak mengecewakan pada minggu lepas.
Harga minyak mengukuh pada Jumaat selepas Presiden Rusia, Vladimir Putin berkata dalam satu temu bual bersama Bloomberg bahawa perhimpunan pengeluar utama tersebut bakal membantu menstabilkan pasaran minyak mentah.
 Ahli OPEC dijangka akan memulakan mesyuarat mengenai lebihan bekalan ini bermula 26 hingga 28 September. Pun begitu, menurut sebahagian besar penganalisis, mesyuarat ini berkemungkinan besar gagal mencapai apa-apa keputusan yang bakal menggembirakan pasaran minyak mentah.
Mereka percaya bahawa rundingan pembekuan bekalan ini akan ditangguhkan ke mesyuarat rasmi OPEC yang bakal diadakan di Vienna pada 30 November.
Cubaan bagi pembekuan bekalan sebelum ini gagal selepas Arab Saudi menarik diri berikutan keengganan Iran untuk bekerjasama.
Sementara itu, pelabur pasaran terus memberi tumpuan aktiviti penggerudian Amerika Syarikat yang semakin bertambah ditengah-tengah jangka masa pemulihan baru-baru ini. Pembekal perkhidmatan medan minyak Baker Hughes melaporkan, pelantar minyak mentah di Amerika Syarikat meningkat sebanyak 1 hingga 407 buah.
Sesetengah penganalisis mengandaikan bahawa jumlah peningkatan ini hanya akan meningkatkan kebimbangan terhadap lebihan bekalan global.
Ada yang loss ketika NFP lalu? Jom throwback keputusan NFP disini.


Tiada Keperluan Melanjutkan Perjanjian ‘Output Freeze’ – Arab Saudi

Pasaran minyak mentah global mencatatkan kejatuhan pada minggu lalu, dan meningkat sedikit dala sesi Asia hari ini yang disokong oleh kelemahan US dolar dan keyakinan kepada pemotongan pengeluaran, berikutan komen positif oleh pihak Venezuela.
Penyusutan nilai US dolar telah memberi sokongan kepada kenaikan harga komoditi ini beberapa hari lepas, kerana nilai US dolar yang rendah menjadikan harga minyak murah kepada negara yang menggunakan matawang selain Dolar.
Faktor China juga memberikan impak kepada kejatuhan harga minyak disebabkan penyusutan 7.7% eksport negara ini berbanding tahun sebelum. Kajatuhan eksport dari China meningkatkan kebimbangan kurangnya permintaan minyak mentah dari ekonomi kedua terbesar dunia ini.
 Pihak Arab Saudi dalam kenyataan pada hari ini mengatakan bahawa tiada keperluan untuk melanjutkan pemotongan pengeluaran oleh OPEC lebih dari enam bulan. Kenyataan ini dilaporkan dua jam yang lalu, dan sejak itu harga minyak mentah global menjunam dari paras tertinggi yang dicatatkan hari ini.
Walaubagaimanapun, harga komoditi ini akan terus disokong oleh pemotongan keluaran oleh negara-negara OPEC dan non-OPEC. Setiausaha OPEC Barkindo mengatakan pada Jumaat yang beliau yakin pengeluar minyak yang terlibat dalam perjanjian sebelum ini akan mengikuti perjanjian yang telah dipersetujui.
Harga minyak mentah WTI jatuh dari paras tertinggi Isnin $52.72 ke paras $52.28 setong ketika ini. Manakala minyak Brent (Brent-oil) jatuh dari paras $55.84 ke paras $55.40 setong pada masa artikel ini ditulis.